Bukedde Online - EMBUZI NGITUNDA EMITWALO 72 KU MYEZI MUKAAGA\nEMBUZI NGITUNDA EMITWALO 72 KU MYEZI MUKAAGA...\nGgobango ng’agabirira ezimu ku mbuzi ze.\nOKULUNDA embuzi kimu ku bintu Bannayuganda bye banyooma nga balowooza temuli ssente. Wabula Ismail Ggobango Kakungulu 30, omulunzi w’embuzi n’okulima obutunda e Ddamba - Kibumbiro mu ggombolola ya Muduuma mu disitulikiti y’e Mpigi agamba nti endowooza eno nkyamu kuba embuzi bugagga bwennyini.\nAlaga bw’alunda ne bw’addukanya eddundiro lye: Omuntu ayagala okufuna mu mbuzi alina okuzirunda nga bizinensi ng’aziwa obudde okuzitegeera n’okuzirowooleza. Wano olina okulonda olulyo olulungi, okuzijjanjaba, okuziriisa omuddo n’emmere erimu ebiriisa omubiri gwazo bye gwetaaga n’okukuuma obuyonjo. Embuzi kimu ku nsolo ennyangu okulunda era ezirimu ssente.\nOkugeza okulunda ente ennansi erya kkiro 30-40 olunaku ate embuzi erya kkiro ssatu zokka. Ssinga ofuna olulyo olulungi embuzi esobola okuzitowa okutuuka ku kkiro 60 n’okusoba ku mwaka gumu ate n’ente ennansi era ebeera mu kkiro ezo era n’egula bbeeyi y’emu n’embuzi kuba ezange nzitunda doola 200 (eza wano 720,000/-) ku myezi mukaaga.\nNTANDIKA OKULIMA N’OKULUNDA Ettaka lino yiika munaana nazigula mu 2014 nga njagala kussaawo kisaawe n’ebisulo by’abaana abasambi b’omupiira be ntendeka ku kyalo kyokka nga ssente ez’okutambuza n’okuyimirizaawo ttiimu siziraba kwe kusalawo okutandika okulima era ebirowoozo byagenda ku butunda bwe nali nnimyeko.\nWabula ettaka lino lya luyinja nga kyali kinneetaagisa ebigimusa bya nnakavundira ebyali eby’obuseere nga kigenda kumbeerera kizibu okufuna mu bulimi bwe nali njagala okuyingiramu, kuba bwe nabuuza obusa bw’ente nga akamotoka ka Elf bakatunda 150,000/- n’entambula ya 50,000/- okutuuka ku ddundiro ate nga kinneetaagisa obumotoka 10 nga mmalira mu 2,000,000/- emirundi esatu omwaka.\nNasalawo okutandika okulunda embuzi kuba zino nakizuula nga zirya kitono, zikula mangu, zirina akatale kyokka ng’obusa bwazo bukola bulungi ekigimusa okusinga obw’ente era natandika n’embuzi enzungu 10 nga buli emu nagigula 500,000/-.\nMu kiseera kino nfuna obusa bwe nali nneetaaga kuba buli wiiki bbiri nfuna ka Elf ak’obusa bwe nkozesa okuliikiriza obutunda bwange ne bumpa ekiwera.\nNNUNDA MALEETO Embuzi zange ezisinga maleeto za kika kya Tennessee okuva mu ba Red Indians ng’eno mbuzi ya mu nsiko era abantu bano baagiyigganga na busaale ne Boar. Abazungu baakolamu embuzi gye bayita Texmaster, kati naffe tufunyeemu ezaffe nga zino ziba zikula mangu ate ekuwa amata n’ennyama.\nEbika ebirala bye nnina mulimu; Toggenburg okuva mu Sweden, Senene, Angola, Nubian ne Gloria. Abantu abasinga tebatunuulira nnyo mbuzi ng’ekintu ekisobola okuvaamu ssente ng’ate zirimu ssente empitirivu ssinga omanya ekibalo kyazo.\nOkugeza ssinga olunda embuzi ennansi, n’obeera n’embuzi 25, zikuwa embuzi 100 omwaka kuba embuzi ku myezi etaano ebeera ewaka nga kitegeeza nti enkulu 25 bwe zizaala olusooka obeera n’embuzi 50 ssinga zonna zibeera nkazi oluddako ofuna obuto 50. Buli kabuzi bw’okatunda 200,000/-, kitegeeza nti olina obukadde 20.\nAte bw’obala enzungu nga toguzizza mulunzi abagula olulyo n’oguza asala ennyama, ku mwaka ebeera mu kkiro 25 - 40. Embuzi 25 zikuwa embuzi 100 n’okusoba kuba waliwo ezizaala abaana abasatu omulundi gumu. Mu mwaka bw’otunda embuzi 100 ku 250,000/- ofuna obukadde 25.\nNTUNDA eMBUZI, AMATA N’OBUSA Nze nsinga kutunda mbuzi nnume eri abaagala okufuna olulyo olwa maleeto era nga ntunda buli luvannyuma lwa myezi mukaaga. Nsobola okutunda embuzi 18 oba 20 nga buli emu ngitunda doola 200.\nKino kitegeeza nti nfuna obukadde 12 nga ntunze embuzi 18 olwo omwaka ne nfuna obukadde 24 kuba ntundamu emirundi ebiri. Nfunamu n’amata kuba malungi nnyo gakola ng’eddagala kuba galimu ebirungo bya Zinc, Iron n’ebirala.\nEmbuzi ez’ekika kya Numbia, esobola okuvaamu liita bbiri olunaku kyokka olw’okuba twagala abaana abalungi, tuggyamu liita emu, naye engeri gye tulina ennyingi tusobola okufuna liita 10 olunaku nga tukama ku makya kwokka.\nEmbuzi zino era zimpa obusa nga buno mbukozesa okulima obutunda bwange n’olusuku kuba nze ndi ku mayinja n’ebinnya mbisimisa nsuuluulu. Buli wiiki nfuna ka loole nga kano bwe nkaguza abalima obutungulu, enva endiirwa n’ebirala kagula wakati wa 300,000/- ne 500,000/- ate abwagala abwekwata bukyali.\nNabuuzako e Bushenyi nga bakatunda kumpi kakadde! Mu kiseera kino nnina embuzi ezisoba mu 120, ng’omwaka oguwedde natunda embuzi ennume 30 ku doola 200 buli emu ne kitegeeza nti nafuna obukadde obusoba mu 22.\nEndabi rira Embuzi zange nazizimbira ennyumba gye nakubisa amakooko era zisula waggulu kuba obunnyogovu bwa wansi buzireetera okulwala obulwadde bw’okukaluubirizibwa okussa olw’empewo olwo ne nziteerawo we ziriira n’okunyweera. Wabula mu kiseera kino nzimbawo ekiyumba eky’omulembe ddala okutwala faamu yange ku mutindo oguddako. Ennyumba eno nkirongoosa buli lunaku okukakasa nga nkuuma obuyonjo.\nKino era kituyamba okulunda embuzi nnyingi mu kafo katono kuba ekiyumba kyange kya fuuti 30 X 15 kyokka mugendamu embuzi eziwera 150. Zino tuzitemeratemera ebisagazi, ekimyuula, ebigogo n’omuddo omulala gwonna kuba ekirungi ku mbuzi tezisosola mu muddo gwe zirya. Wabula olw’okuba ettaka liweddewo nasimbayo yiika y’omuddo gwe ndiisa embuzi zange.\nFFENNA TUKOLA TWAGALA’ Muky. Nabbuto agamba nti, okulunda n’okulima ne bba akikola ng’akyagala kuba kiyamba famire yaabwe okwekulaakulanya, okuweerera abaana n’ebirala. Akola emirimu omuli okulabirira faamu y’obutunda, embuzi n’ebirala. “Ffenna abali mu famire eno, tewali muntu n’omu akakibwa mu kukola emirimu gya ffaamu omuli n’abaana kuba ffenna tukimanyi nti mu kulima n’okulunda mwe tuggya ssente ezituyimirizaawo era bwe zijja tutuula ne tukubaganya ebirowooza ku kyetaagisa okulongoosa oba okwongerako gamba ng’embuzi okufunayo olulyo olulala okwongera okutumbula ffaamu yaffe oba okuzimba ennyumba empya”, Muky. Nabbuto bw’agamba.\nEkyeya kyannyamba okuzimba ttanka Ekyeya kyatukuba era kyatufiiriza nnyo mu bulimi. Wabula kyampa eky’okuyiga era naleeta abakugu mu by’amazzi abaapima wano ne bantegeeza nti wadde mayinja naye amazzi gali kumpi era basobola okugasima. Nasima n’okuzimba ttanka ng’ekinnya mwe ntereka amazzi ge nkozesa okufukirira obutunda kuba mu kiseera ky’akasana ate akatunda kabeera ku bbeeyi kuba bubeera bwa bbula. Engeri ekitundu kye kigan yulwa Ng’oggyeeko okufuna emirimu, we najjira kuno abantu baali bamanyi kulima mmwaanyi, bitooke, muwogo n’ebirime ebirala ebimanyiddwa, wabula mu kiseera kino bangi abatandise okusimba obutunda kuba balaba nga bulimu ssente.\nMu kubalamu okwangu, baketi y’obutunda egula 40,000/- naye ssinga osimbawo akatunda akatono osobola okufuna 40,000/- buli wiiki. Mu ngeri eyo, abaagala okulima obutunda, mbawa endokwa za bwereere ate ne hhendayo okulambula okulaba engeri gye bakikolamu n’okuwabula abo abanneebuzizzaako era ku bwereere.\nOkubala ebitabo Ffaamu yange ngiddukanya nga bizinensi era nkuuma ebitabo nga mpandiika buli kikoleddwa omuli ennyingiza ne nfulumya si kulwa nga nkolera mu loosi nga ndowooza nti nkola magoba n’okumanya oba nga waliwo ekitagenda bulungi wamu n’okubaga enteekateeka z’omu maaso.\nEbitabo mbikuuma okulondoola embuzi zaffe okumanya lwe yazadde, lwe ziddamu okuweebwa ennume, enkula yaazo, okuzipima obuzito nga kino kinnyamba okutambula n’enkyukakyuka ku ffaamu yange kuba mbeera na bingi ku mutwe nga ssinga sibiwandiika bisobola okunvaamu ne mbyerabira.\nOkwonge ra ku kuman ya Nkola okunoonyereza nga mpita ku ssimu, era byonna bye nneetaaga okumanya ku mbuzi n’obutunda mbifunira okwo, omuli endwadde n’enzijanjaba, ebika ebiriko, akatale n’ebirala. Ekirala, ndabira ku balimi abansingako nga mbakyalira n’okwetaba mu misomo n’emyoleso n’okusoma amawulire nga Bukedde (Enkumbi terimba ), abalagibwa ku ttivvi n’okuwuliriza pulogulaamu z’okulima ku leediyo n’ebirala kuba okuyiga tekuggwa.\nEnteekateeka ez’omu maaso 1 Nnina ekika ky’embuzi okuva mu Amerika ekiyitibwa American LaMancha ng’eno evaamu liita z’amata 6 ku makya kuba njagala okukyusa endowooza y’abalunzi nti embuzi tezibeerawo lwa nnyama yokka. Kino ky’ekika ky’embuzi kye njagala okuleeta nnyingire bizinensi y’amata g’embuzi.\n2 Nnina enteekateeka z’okwongera okulima omuddo n’okutandika okukola omuddo omukalu ekika kya sayiregi okuliisa embuzi zange mu kiseera ky’akasana era hhenda kwongera okugaziya ekiyumba kyange okulaba nga nyongera okubeera n’embuzi eziwera.\nEbyokwe rinda Tubadde tetunnaba kufuna babbi ku kitundu kyaffe ng’abantu baakwo abasinga bakozi ka babeere bavubuka noolwekyo buli omu abeera akola kyokka olw’okwerinda nnina embwa enkambwe ezikuuma wano naddala mu budde bw’ekiro kuba emisana tusiibawo nga ne faamu y’obutunda eri kumpi n’awaka.\nOkusoomoozebwa Okusoomoozebwa kwe mbadde nakwo okusinga gabadde mazzi ge nnina okusomba okuva mu ttanka nga nnoonya ssente okulaba nga ngula pampu ngakube okuyita mu mpiira. Nnina n’ekizibu ky’amasannyalaze agakyatuli ewala nga kino kikyannemesezza okubaako bye nkola naddala mu kwongerako omutindo wabula nafuna Soola ennyambako okumulisa mu budde bw’ekiro.\nBad Black: Omuwala aggyayo ekifaananyi kya Bannayuganda abasinga obungi


Bukedde Online - Nnamwandu wa Kasiwukira yeewozezzaako: 'Si nze natta baze'\nNnamwandu wa Kasiwukira yeewozezzaako: 'Si nze natta baze'\nSsemaka asse famire ye naye ne yetta\nAbaserikale abaakuba aba Besigye boogedde...\nNNAMWANDU wa Eria Ssebunnya Bugembe Kasiwukira yeegaanye okutta bba n’agamba nti bamulange bwemage.\nNabikolo ng'awanise Baibuli okukuba ekirayiro bwe yabadde atandika okwewozaako mu musango ogumuvunaanibwa okutta bba Kasiwukira. EKIF: ERIA LUYIMBAZI\nSarah Nabikolo eggulo ku Mmande yabadde yeewozaako ku kkooti Enkulu n’agamba nti tasobola kutta mwami we kubanga ng’oggyeeko eky’okubeera mukwano gwe nfanfe, Kasiwukira ye taata w’abaana be era y’abadde amulabirira obulamu bwe bwonna.\nNabikolo yagambye nti yadde nga Kasiwukira yafunayo omukyala ow’okubiri, baasigala bakolagana kubanga yamwetondera era okulaga nti aboneredde, yamugulira emmotoka empya n’amuzimbira n’ennyumba kw’okomya amaaso e Muyenga.\nNabikolo yategeezezza omulamuzi Masalu Musene nti emyaka 30 gy’amaze ne Kasiwukira mu bufumbo babadde bannaddini nnyo nga tebasobola kukkiririza mu bya mayembe ng’abajulizi bwe bagamba era n’awakanya ebyagambibwa kkooti nti Kasiwukira yali aleese amayembe ewaka agaali gasaba okusaddaaka omu ku baana be nga kino kye kyamuviirako okufa.\nYagasseeko nti mu bulamu bwe, tafunangako kirowooza kya kutta bba era teyeekobanangako na muganda we, Sandra Nakungu n’owa poliisi, Jaden Ashiraf okutta Kasiwukira.\nKasiwukira yattibwa nga October 17, 2016 bwe yali akedde ku makya okukola dduyiro nga oludda oluwaabi lugamba nti mukazi we Sarah Nabikolo ye yaluka olukwe luno nga ayambibwako muganda Nakungu ne Jaden.


Bukedde Online - Omuyaga gukubye emmeeri e Bermuda mu Amerika n'ebulirawo!!\nOmuyaga gukubye emmeeri e Bermuda mu Amerika n'ebulirawo!!\nEngeri Buganda gy’etegekamu Omulangira alinze...\nOmukazi anyodde omwana wa muggya we obusajja...\nOMUYAGA gukubye emmeeri El Faro ebaddeko abantu 33 ne konteyina 391 z’ebyamaguzi okubadde ne lukululana 294 ne gugikunguza mayiro ezisoba mu 200 mu ssaawa mbale oluvannyuma ne gigituusa mu kifo eky’omutawaana ku liyanja Atalantic ekimanyiddwa nga Bermuda oluvannyuma n’ekka wansi ffuuti 15,000!\nOlugendo emmeeri eno lwe baagikunguzza, singa ebadde yaakuluseeyeeya mu mbeera eyaabulijjo, kyandigitwalidde wiiki nga bbiri kubanga olw’obuzito bwe yabadde etisse n’obwaguuga bwayo esenvula mpolampola.\nOmulambo gumu gwokka amagye ga Amerika gwe gaasobodde okuzuulako nga gwabadde gw’oyo eyawandagadde ng’omuyaga gwakagikuba nga kirabika yabadde waggulu ng’ayota ku kasana.\nMu kiseera kino amagye ga Amerika gali mu kusala magezi okuzuula akabokisi akakwata amaloboozi okumanya buli kintu ekyatuuka ku mmeeri eno era nga kino kisuubirwa okumalirizibwa mu myezi 18 okuva kati.\nPulezidenti wa Amerika, Barrack Obama, yalangiridde mu butongole nti tewakyali mukisa gwonna kuzuula abantu 33 baabadde ku mmeeri eyabuze nga bakyaali balamu,\nKu bantu 33 a baabadde ku mmeeri eno eyitibwa ‘El Faro’ eyabuze ku Lwokuna, kwabaddeko Abamerika 28 ne bannansi ba Poland bataano.\nYabulidde mu Bermuda Triangle okumpi n'ebizinga by'e Bahamas wakati mu lugendo lwayo okuva e Jacksonville mu ssaza ly'e Florida mu Amerika ng'eyolekedde ebizinga by'e Puerto Rico. Emmeeri El Faro erina obuwanvu bwa ffuuti 735.\nOmuyiggo ogw'okutaasa obulamu bw'abantu 33 abaabadde ku mmeeri eno gwatandikirawo ku Lwokuna, Amerika bwe yayungudde ekibinja ky’aby'abajaasi ab'oku mazzi ekya 'US Coast Guard' abeeyambisizza ennyonnyi nnamunkanga okulawuna eriyanja Atlantic.\nKu Ssande, abajaasi ba ‘US Coast Guard’ baasobodde okulengera ezimu ku konteyina nga zitengejjera ku mazzi mu Bermuda Triangle n'omulambo gumu ogw'omu ku bantu 33 abaabadde ku mmeeri eno. Omuyiggo gweyongedde okutojjera nga buteerere okutuuka eggulo ku Lwokuna, bwe kyasaliddwaawo okunnyuka.\nCapt. Mark Fedor owa US Coast Guard yagambye nti, eby'okununula abaabadde ku mmeeri baabivuddeko kubanga ennaku omusanvu eziyiseewo nga tebalina muntu gwe banunudde zimala okubakakasa nti, abantu abo baafudde.\nCapt. Fedor yagambye basuubira nti, olw'obuzito bw'emmeeri eno n'emigugu gye yabadde yeetisse, erabika yabbidde mmita nga 4,500 wansi w'eriyanja lino.\nAb'ekitongole ekivunaanyizibwa ku mbeera ey'obudde mu Amerika ekya ‘The National Weather Service’ (NWS) baategeezezza nti, emmeeri eno yakubiddwa omuyaga ogw'amaanyi oguyitibwa Joaquin, okugambibwa okuba omuyaga ogusinga okuba ogw'amaanyi ogukuntira ku liyanja Atlantic.\nBaagambye omuyaga guno gugenda kuleeta amataba n'okwanjaala kw'amazzi mu masaza ga Amerika agali ku mbalama z'ennyana.\nPulezidenti Obama yaweerezza obubaka obukubagiza eri aba Fanmire z'abantu 33 abaatokomokedde mu mmeeri eno.\nOmuyaga gukubye emmeeri e Bermuda mu Amerika n''ebulirawo!!


Ekika ky'Omutima\nEkituufu kirinti Namugera Kakeeto eya sooka yali Kabaka. Nnamulondo ye yali Buddo. Katikkiro we yali ayitibwa Bemba. Katikkiro ono yali mukambwe nnyo. Yatta abantu okutuuka lwe beetamwa, ne beekubira enduulu. Baayita omu ku balangira, eyalina amaanyi, Omulangira yajja ennyago ne zikekera.\nKabaka Namugera baamutemyako nti Omulangira azze bukula, eggye lyo alimalawo.Namugera yakwatamu byanguwa ng’akkirira e Munyonyo. Ng’akwata erimu ku maato g’empingu ya Kabaka ne bagandabe abaasobola okugya mu lyaato (empingu ya Kabaka). Abataagendera mu Mpingu, baakwata lya lukalu. Abaakwata ery’olukalu beeyawulamu ebibinja bibiri:\nAbatonotono baakwata ly’e Bulemeezi ne bagoba ku lusozi oluyitibwa Lusiba mu Ggomba, abasinga baddukira Buddu. Bano lwakwebuzaabuza ne beeyita Abasaggi abaava e Bunyoro. Ne batandika n’okwetuuma erinnya “LUSIBA” ne “NALUSIBA”. Eyo gye baava mpolampola ne basaasaana mu Buddu.\nNamugera Kabaka omunaanule bwe yawulira nti bagandabe abaayita Olukalu batuuse e Butale-Buwunga, n’alagira basigale awo kumpi ne Baganda baabwe abaali e Nakiyaga, Kasozi, Kafuluma ne Kyabbogo (Nalozaali). Awo Abasaggi abaali boolekedde ery’e Bbaale beegatte ku mukulu waabe Namugera. Yabategeeza (Namugera) ng’e Bbaale bwe wali awafunda. Abasaggi baasigala e Butale ne libeera ESSIGA LYABWE nga lya muliraano n’amasiga amalala.\nAmasiga gano okubeera amangi ate nga gamuliraano, kabonero akategeeza nti omulabe agezaako okulumba essiga erimu, aba akiguddeko.\nNga bali mu nnyanja, baasalawo okuddukira mu bizinga by’e Ssese. Bwe baagoba e Ssese, ne balaba nga bali mu kabi kanene, singa omulabe waabwe anaabazingiriza ku bizinga, ajja ku batta abamalewo, ne bakyuusa badde ku lukalu. Kwe kuvuga ne bagoba e Bbaale, awali empuku ennene nga basobola okulengera wonna mu bwengula bw’ennyanja- Ate waggulu w’empuku nga weetadde bulungi. Ku njuyi zombi omulabe gy’ayinza okufuluma nga balabayo bulungi. Kabaka Namugera omunaanule yabeera mu kifo ekyo okumala ekiseera kinene nga talaba amulumba- Omulangira bwe yamala okuwamba Namulondo ya Namugera eby’okuwondera Namugera n’abivaako.\nEbyabaawo ng'ensi eteredde\nYeeyanjula nga bw’ali Omulangira era nga mukulu w’oyo gwe babadde bayita Namugera (nga Ye Gatunulajjo) - “Obukulu obwo obwa Namugera e Bbaale, bwange (-Daudi Bakiika Nakirembeka).


abasawo b'ekinnansi bassibweko obukwakulizo - babaka - Radio Simba, The Best Luganda Station in the World !\nAbabaka ba Palamenti basembye abasawo b’ekinnansi n’abalala abatunda eddagala ly’obutonde bassibweko obukwakulizo obubagaana okumala geeranga n’okweyita ebitiibwa by’obwa Ddokita nga tebasoose kufuna lukusa.\nAbabaka era basembye Yunivasite n’amatendekero amalala gatandike okusomesa n’okugaba diguli n’ebbaluwa endala mu ddagala ly’ekinnansi n’ery’obutonde (Bsc Herbal medicine) kiyambe mu kulyongerako omutindo.\nBino biri mu lipooti y’akakiiko ka Palamenti ak’ebyobulamu ekwata ku tteeka erigenda okulung’amya enzijanjaba egoberera eddagala ery’ekinnasi n’eryobutonde eddala erimanyiddwa nga ‘’ Indigeneous and Complimentary Medicine, Bill.’’ Ligenderera okulwanyisa abafere abayinza okuyingira omulimu guno ne babba abantu.\nEtteeka ligenda kussaawo akakiiko k’eggwanga akagenda okulondoola n’okulung’amya abakola omulimu gw’okutunda n’okukola eddagala ly’ekinnasi. Akakiiko kagenda kubeerako abantu musanvu ng’abamu ku bo kuliko;abakikirira abasawo b’ekinnansi n’abakola n’okutunda eddagala eddala ery’obutonde ,akikirira ekitongole ekivunaanyizibwa ku mutindo gw’eddagala ekya National Drug Authority,kaminsona wa minisitule y’ebyobyabulamu.\nMu lipooti eri palamenti, abakakiiko ka palamenti kano akakulirwa Michael Yiga Bukenya (Bukuya) baagambye nti abasawo n’abalala abatunda eddagala ly’obutonde bayitiridde okweranga mu ngeri ewubisa abantu kwe kusemba bassibweko akakwakulizo k’obutamala geeranga okuggyako nga be balanga bisoose kukakasibwa kakiiko kagenda kuvunaanyiibwa ku mulimu guno.\nAbabaka era bagambye nti abasawo n’abatunda eddagala ly’ekinnansi baganibwe okweyita ebitiibwa ng’ebyobwa dokita okuggyako nga basoose kubisoma kuba nakyo kiwabya abantu.\nAkakiiko kano ke kagenda okuvunaanyizibwa ku by’okuwandiisa abagenda okukola omulimu gw’obusawo bw’eddagala ly’ekinnansi wamu n’obutendeke obubeetagisa okuweebwa ebbaluwa eneebasobozesa okukola omulimu guno.\nOmukungu w’akakiiko kano ng’ayambibwako omuserikale wa poliisi bajja kuba n’obuyinza okulambula ekifo abatunda n’abajanjabisa eddagala ly’ekinnansi n’eddala ery’obutonde we bakolera emirimu gyabwe n’okuzuula oba balina obukugu okukola omulimu guno.\nPrevious ebya miss curvy nkyabyebuuzaako – museveni\nNext essuubiryo zambogo sacco yakuwagirwa gavumenti


Bukedde Online - Akulira poliisi e Kawempe alaalise okukwata ababbira mu linnya lye\nAkulira poliisi e Kawempe alaalise okukwata ababbira mu linnya lye\nPoliisi ezimbe akaduukulu k’oku Kaleerwe...\nAlumbye nnyaabwe amutte nabo ne bamutta\nAdded 28th April 2016\nAKULIRA poliisi y’e Kawempe, Hashim Kasinga agenze e Bwaise awali akabinja k’ababbi ke balumiriza okukozesa erinnya lye ne katulugunya abantu n’akuba olukuηηaana n’awera okukwata abakalimu kuba boonoona erinnya lye.\nBya SARAH ZAWEDDE NE DEO GANNYANA\nYabadde mu Bokasa Zooni, nga ssentebe wa LC1, Ssaka Wamala Kiryoowa ye yasoose okusisinkana abatuuze abaalumirizza nga bwe waliwo akabinja akabba n’okutulugunya abantu nga bagamba nti Kasinga y’abatuma.\nKiryoowa yakutte akazindaalo n’agamba nti bulijjo babadde balinze Kasinga ajje abannyonnyole ku kabinja akatulugunya abantu kuba bwe babatwala ku poliisi tebabafaako.\n“Okubeera mu Bwaise si musango era tekitegeeza nti ekitundu kino kiteekwa kubaamu bayaaye n’abazzi b’emisango.\nAbantu abatali bamenyi b’amateeka nabo bateekeddwa okuweebwa obukuumi obumala era njagala poliisi olwaleero etunnyonnyole obuvunaannyizibwa n’obuyinza bwa bayamba ku poliisi okukwasisa amateeka abaalondebwa ku byalo “crime preventer kuba batulugunya abantu”, bwe yategeezezza.\nSteven Kaswabuli yaloopedde Kasinga nti enjaga eyitiridde mu kitundu ate baginywa mu lujjudde nga bw’ogezaako okubagambako nga bakuggulako olutalo n’oluusi okukuteega ne bakutuusaako obulabe.\n“Twagala Kasinga annyonnyole ku tteeka erifuga enjaga oba ekkirizibwa okunywebwa kyere. Yanokoddeyo ekifo omutendekerwa ebikonde ekya Zebra nti abavubuka abatalina byakukola mwe basooka okubeera ng’ekiro mwe bava ne batulugunya abantu.\nOmu ku bannannyini kifo awakubirwa ebikonde Ibra Mayanja yawakanyizza ebyabadde byogerwa ku kifo kyabwe nti kikweka abamenyi b’amateeka n’agamba nti batendeka bakubi ba bikonde nga n’abamu bawangulira eggwanga emisipi.\nAkwanaganya poliisi n’omuntu wa bulijjo Conrad Muzoora yagambye nti buli muntu yenna mu kitundu akkirizibwa okuyambako poliisi okukwasisa amateeka.\nWabula tewali akkirizibwa kukola bikwekweto ng’akwata abantu n’okugaba ebibonerezo okuggyako ng’ali n’omuserikale ali mu yunifoomu.\nMuzoora yagambye nti abantu abakikola bamenyi b’amateeka era abatuuze tebateekeddwa kusirika wabula okuvaayo ne bagenda ku poliisi.\nKasinga bwe yasituse okwogera, yasoose kwetondera batuuze abatulugunyiziddwa wamu n’okubbibwa akabinja akabadde keefuula nti kalina enkolagana naye. “Bannange sirina nkolagana na babbi era sisobola kwenyigira mu bumenyi bw’amateeka kubanga nnina kukuuma bantu n’ebyabwe.\nAbeefuula abakolagana nange bakikola ku lwabwe era tujja kubakangavvula”, bwe yategeezezza. N’agamba nti ababbi balina obukodyo bungi omuli okwefuula abamanyi abakulira poliisi mu bintundu nga kino bakikola okutiisa ababeera babavunaana.\nYabasabye okutwala emisango gye balowooza nti tegyakolebwako bulungi mu ofi isi ye n’abasuubiza nti ajja kugirondoola ng’akolagana n’abakulembeze baabwe. N’abasaba n’okumubuulira abeenyigidde mu muze guno.\nAnyakudde akasimu ne bamufubutula n'agwa mu mwala n'afiiramu\nOkusereka lwe kutta obulungi bw’ennyumba!\nNatandika na 20,000/- omwaka oguwedde kati ndi mu kakadde’


Bukedde Online - ▶ Poliisi egugumbudde abaaziikudde Omusiraamu bamuziike mu kkeesi\nPoliisi ng’ewalabanya omu ku baaziikudde omulambo gwa Ssali.\nAMASASI ganyoose mu kuziika nga poliisi egumbulula ebbiina ly'abavubuka abeeridde omuguju ne baziikula omulambo gwa munnaabwe Omusiraamu aba ffamire gwe baasazeewo okuziika nga tebamusaalidde nga bamulanga okunywa omwenge n'okulya ebitakkirizibwa mu ddiini yaabwe.\nAyub Ssali mutabani wa Hassan Ssali ow'e Muyomba mu ggombolola y'e Wakiso yatomeddwa mmotoka nga kigambibwa nti, yabadde atagalira mu kkubo ekiro ng'atamidde abaffamire ye ne bakkaanya obutamusaalira.\nOkuziika kwabaddewo ku Lwokutaano ku kyalo Muyomba mu ggombolola y'e Wakiso\nng'omulambo bwe gwatuusiddwa ku biggya, essaawa bwe zaatuuse ez'okugusaalira balyoke baziike, mayiti baagikunguzza bukunguzza nga tesaaliddwa ne baziika nga tewali kigambo kya Luwarabu kyatuddwa nga bwe gubeera mu kuziika Abasiraamu.\nKino kyaggye mikwano gye mu mbeera naddala b'anywa nabo mu kitundu ky'e Kisimbira mu Wakiso Town Council omugenzi gy'abadde abeera ne balabiriza Abasiraamu nga bavudde emagombe ne batandika okusimula entaana okukkakkana nga mayiti eri kungulu.\nAmangu ago beesonzeemu ssente ne batumya kkeesi munnaabwe bamuziike mu ‘kitiibwa', wabula baabadde bakagituusa poliisi n'etuuka mu kifo era n'egibasuuza.\nAbaffamire baabadde basazeewo okwokya ssanduuke eno ekintu ekyanyiizizza abatuuze ne baagala okukola olutalo olw'amaanyi eri abaffamire nga bagamba nti oba balemeddwa okuziika mu butuufu bbo (abatuuze) kabamuziike mu ssanduuke.\nAsadu Kyabalongo omu ku baffamire yategeezezza nti, bukya baziika ku kiggya kino, tebaziikanga muntu mu ssanduuke nga tebalaba lwaki abatuuze basalawo okubategeerera ne batuuka n'okuziikula omulambo ekintu ekibaswazizza.\n"Omugenzi abadde yava ku nnono y'eddiini era naffe tubadde tusazeewo tumuziike nga tetumusaalidde naye ate abatuuze okuvaayo ne baziikula entaana kikyamu," Kyabalongo bwe yayongeddeko.\nOluvannyuma, poliisi yakkirizza abaffamire okuddamu okuziika omulambo wakati mu bukuumi obw'amaanyi ekyaleese abatuuze okulangira ffamire obusosoze.\nKusasira annyonnyodde engeri Pasita Siraje gye yamuyingiza mu ddiiru\nGavumenti ereeta etteeka ku Vanilla\nAbakristaayo bakubiriziddwa okukuumanga ebyama by'amaka


Bukedde Online - Etterekero lyâ€™ebitabo erya KCC litumbudde ebyâ€™ensoma\nEtterekero lyâ€™ebitabo erya KCC litumbudde ebyâ€™ensoma\nSebaggala akyeremye ku akawunti za KCC\nAbavubuka temweganya mirimu - Bagunywa\nEtterekero lino ligenda kuba nâ€™ettundubaali mwe banaasomeseza obukulu bwâ€™okusoma ebitabo nâ€™okubitunda okutuusa wiiki lwâ€™eneggwaako. Basikiriza abantu bonna naddala abaana abato okuyiga okusoma nâ€™okwogera mu lujjudde.\nAmyuka akulira etterekero lino, Davis Mucwampaka agamba nti etterekero\nAmyuka akulira etterekero lino, Davis Mucwampaka agamba nti etterekero lyabwe lyatandikawo muÂ 1953 nga lisangibwa ku kitebe kya KCC mu Kampala okuliriraana Palamenti.\nEbimu ku bigendererwa kwe kulaba nga lifuuka etterekero erikulembera gonna mu ggwanga era kino baakituukako dda. Etterekero lino likungâ€™aanya ebitabo ne libitereka nâ€™obwegendereza okusobola okubikuuma olwo Bannayuganda basobole okubiganyulwamu nga babisoma.\nEbimu ku bigendererwa byâ€™etterekero lino kwe kulaba nga likubiriza abayiziÂ okusoma ebitabo bwe bataba ku ssomero.\nLifuba okusikiriza abayizi okusoma mu luwummula oba nga bavudde ku ssomero nga bazze eka.\nOkwongera okwagazisa abaana nâ€™abantu abakulu okusoma ebitabo nâ€™okubalaga obukulu obuli mu kusoma ebitabo. Okukwatagana obulungi nâ€™abasomi, ababikuba nâ€™ababiwandiika nâ€™amasomero okusobola okwongera mu bantu omutima ogusoma ebitabo.\nMu tterekero lya KCC eryâ€™olukale, buli muntu owâ€™ekika kyonna ayanirizibwa okufuna obwammemba, kisoboka buli lunaku, wiiki, omwezi oba omwaka ku bisale ebya wansi ddala.\nBammemba abali ku koosi ezâ€™ekikugu basasula 55,000/- buli mwaka, abayizi ba yunivasiteÂ nâ€™amatendekero aga waggulu basasula 45,000/- omwaka, abayizi aba S.4 ne S.6 basasula 30,000/- , bammemba abâ€™omwezi basasula 17,000/-, abayizi mu luwummula basasula 12,000/- ate buli lunaku 1,500/-.\nMucwampaka agamba nti, â€œMu ttendekero lyaffe omuntu asobola okufuna ebitabo ebikwata ku bintu ebyâ€™enjawulo okugeza ebyobufuzi, ebikwata ku siriimu, okulonda nâ€™ebirala.\nMu ngeri yâ€™emu twazika ebitabo eri bammemba abatasobola kusomera ku tterekero, kyokka era tulina ekisenge ekisirifu obulungi abantu bonna we basobola okusomeraÂ ebitabo nga tewali kibatawaanya.â€\nOmwaka 2012 we gunaatuukira ngâ€™etterekero lino lirina yintaneeti esobola okuyamba ku bammemba baalyo, okubangula abasomesa 20 ku 100 okuva mu masomero agâ€™enjawulo mu Kampala ku bikwata ku bya tterekero lyâ€™ebitabo nâ€™ebirala.\nDisitulikiti yâ€™e Rakai eyisizza embalirira ya buwumbi 21\nâ€˜Abakabawaza abaana basusseâ€™


Bukedde Online - Pulaani za Bannakampala 2,000 ziri mu KCCA zikutte enfuufu\nKazimba yennyamidde olw'okuyiwa omusaayi o...\nPULAANI za Bannakampala ezisoba mu 2,000 zeetuumye mu kitongole ekiziyisa ekireeseewo akasattiro abamu ne batiisa n’okutandika okuzimba nga tebalinze bya KCCA kubakakkasa.\nEkifo awaali Pioneer Mall ekikubaganya abakulu mu KCCA empawa nti pulaani yayita dda ate abalala nti tennaba.\nWaliwo ebiwandiiko ebyassiddwa ku mikutu egy'enjawulo nga biraga nti abamu baateekayo pulaani zaabwe mu KCCA kati emyezi gisobye mu ena kyokka bye babannyonnyola tebimatiza kubanga ensonga y'etteeka lye baali beekwasa lyayisibwa dda.\nOmu ku bagagga (amannya gasirikiddwa) yagambye nti kati okuzimba mu Kampala osooka kusimba kaggo ‘n'ova gy'oli'. Yagambye nti alinayo pulaani kati ewezezza emyezi ena kyokka tebagiyisa.\n"Tukozesa ssente nnyingi ku mutendera gwa pulaani. Ebiseera ebiyita aba KCCA tebabilowoozaako ate nga tukozesa ssente nneewole nga tubaze nti mu wiiki bbiri pulaani eba ewedde naye kyennyamiza okugenda mu myezi etaano nga tofunye pulaani.\nSsente zaffe zifa aba KCCA tebafaayo", bwe yagambye. Abamu baakitadde ku bakungu abassibwa mu ofiisi be bagambye nti okwetegereza pulaani ezibatwalira obudde ate oluusi ne bakikola nga bagenderedde.\nYagambye nti bagenda kwekubira nduulu ewa Pulezidenti ne minisita ku buvuyo obuli mu kitongole ekiyisa pulaani kubanga tebalina abayamba.\nBajuliza nti waliwo enkola eyali ereeteddwa nga pulaani bagiyisa mu wiiki emu oba bbiri ate ng'abamu bagisindika bakozesa yintaneeti naye byonna byasannyalala lwa nkyukakyuka mu bakulu.\nEnkyukakyuka mu KCCCA okutandikira ku dayirekita wa KCCA Jennifer Musisi Ssemakula, Andrew Kitaka eyamuddira mu bigere, Moses Atwine ne Katongole eyali amuddidde mu bigere bonna baagenda kati ebifo birimu bapya.\nALAZE AWALI OBUZIBU\nOmu ku batuula ku lukiiko olusembayo oluyisa pulaani zino kkansala Moses Kataabu yategeezezza nti, ekizibu kibadde kukyusa mu tteeka okuva ku kkadde okudda ku ppya.\nYagambye nti byonna byaggwa kati balina olukiiko olujjudde era okuva mu September batuula era bayisa pulaani z'abantu lwa kuba kati emitendera pulaani mw'eyita miwanvu. Yagambye nti baakayisa pulaani ezisoba mu 300 mu myezi esatu.\nYagambye nti ekizibu kibadde ku tteeka era kati pulaani z'abantu ezibadde ennyingi bagenda bazikendeeza bannannyizo batandike okuzimba. Yagambye nti olw'okuba emitendera pulaani z abantu mwe ziyita gyeyongerako y'ensonga nti zikeerewa ate endala ne baziyimiriza okusobola okwongera okuzeekenneenya.\nYagambye nti ezimu ku ze batannaba kuyisa era ze bakyekenneenya kuliko; eziriko emyaliiro emingi okutandikira ku15 okudda waggulu.\n"Awabadde Pioneer Mall mu poloti 1/3 ku luguudo lwa Burton ne poloti 2 ku Johnston pulaani twagitunulamu nga nnannyini yo ayagala kuzimbawo emyaliiro 19 kyokka eyo tukyagiyimirizza lwa kugyekenneenya", Moses Kataabu bwe yagambye.\nKyokka ensonda mu KCCA zaategeezezza nti, pulaani y'ekifo ekyo yayisibwa dda era bannannyini yo baatandika n'okusenda. Wabula Kataabu yategeezezza nti, okwekenneenya kati kungi kubanga ebizimbe byali biyitiridde okugwa.\nOmwogezi wa KCCA, Daniel Nuwa Abine yagambye nti olukiiko olwali lwetaagisa okutuula mu tteeka eppya lwajjula era pulaani z'abantu ziyisibwa bulungi. Emitendera gyonna mituufu era pulaani z'abantu nnyingi ziyisiddwa era tuzibawa.\nYagambye nti abeemulugunya bagende mu KCCA babannyonnyole ekizibu ku pulaani zaabwe kwe kiva. Kyokka abamu baakitadde ku bamu ku bakulu mu kitongole abatalina bumanyirivu n'ebesaanyizo mu kitongole ekiyisa pulaani.\nEBISAANYIZO Okukulira ekitongole ekitegekera ekibuga omuntu ateekwa okuba ne diguli bbiri naye ng'etteeka liragira nti oteekwa okuba ne diguli esooka mu kutegekera ebibuga (Urban Planing).\nAbalala waakiri diguli emu ate nga bayise mu kakiiko akakulira abakozi mu ggwanga.\nâ€˜Sebaggala okuva mu DP alaze omululuâ€™


Bukedde Online - Eby'abakyala nnabyesonyiwa\nKibooko mmeka ezimatiza omukazi?\nAmabwa gagaanyi okuwona\nAdded 6th December 2014\nNZE Peter Ssekyondwa nnina emyaka 44, nga nzaalibwa Namayumba mu disitulikiti y’e Wakiso era eno gye nasomera. Nnatandika eby’omukwano nga nkyali mu ssomero.\nWabula engeri gye nnali omuto mu myaka, byonna ebyantuukako nabitwala ng’essomo. Nnasalawo ne nfuna mwana munnange, eyali asinga obulungi ng’ayogeza abantu naddala basajja bannange obwama.\nOmuwala ono namuyitanga ‘kikwano’ olw’okulabika nga bbebi n’okumpa omukwano omujjuvu omutali bbala buli kiseera. Twasalawo okweyagala okutuusa okufa.\nNze ne mukyala wange twatandika mpolampola okwezimba era wano engeri gye nnali omuzimbi, natandika okufuna emirimu abantu ab’enjawulo nga bampita okubazimbira era wano mwe twaggyanga ekyokulya era waayita akabanga, omukyala\nn’afuna olubuto lw’omwana waffe eyasooka.\nOluvannyuma lw’okuzaala, omukwano gwaffe gweyongera era wano twafuna n’ekirowoozo ky’okutandika okwetegekera okwanjula kwaffe wabula oluvannyuma omukyala n’asalawo tusooke kuzimba era nazaalayo n’omwana omulala.\_\nWabula ekyanneewuunyisa, omukyala yatandika okukyusa enneeyisa ye. Nnamuwa obudde okwerowooza nga ndowooza nti ajja kukyusa wabula embeera yayongera okwononeka. Era lumu namusanga mu kibanda kya firimu ng’ali n’omusajja gwe ssaategera.\nKino kyankuba wala olw’ensonga nti omukyala gwe nnali nneesiga okukuza abaana bange, yali agenze n’omusajja omulala nga atuleseewo era kwe kusalawo twawukane era n’abaana bange ne mbamuggyako ne mbawa jjaaja waabwe.\nOlw’ebirowoozo ebingi n’okwagala kwe nnali nnina eri mukyala wange, nnasalawo okwenywera walagi wange ng’ono y’ammalako ennaku era kati eby’abakyala nnabyesonyiwa era seetaaga kumanya.\nAsabye abatunda embaawo okwambala amataawo\nBizinensi 5 eziteetaaga kapito munene\nMukyala wange namussaako amateeka 7 - Dr.Kasibante\nNantaba alemesezza yinvesita okutwala ettaka ly''ab''e Buikwe\nMinisita Nantaba ataasizza ababadde bagobwa ku ttaka e Buikwe


Bukedde Online - Abasuubuzi batiisizza okuwaabira Gavumenti olw'obutabafaako nga Drake Lubega abasaba ssente ezitakkirizika\nAbasuubuzi batiisizza okuwaabira Gavumenti olw'obutabafaako nga Drake Lubega abasaba ssente ezitakkirizika\nBannayuganda abaali bakolera e Juba bagudde...\nAkwatiddwa lubona ng'abba oluggi\nABASUUBUZI batiisizza okuwawabira gavumenti mu kooti singa teveeyo kunsonga z’ omugagga Drake Lubega ayagala okubasasuza ssente ze mirundi ebiri ku kizimbe kya Qualicel Bus Terminal.\nMu ntekateeka eno(eyokuwawabira gavumenti) abasuubuzi era bakanyiza n’okuwawabira Drake Lubega gwe balumiriza okubasaba ssente ezitali mu mateeka ng’ayita mu kubatisatiisa n’okwagala okubasibirawo amaduuka gabwe.\nBino byabituukiddeko mu lukiiko olw’ebbugumu olwatudde ku kizimbe kya Tripple 888 ku Mande akawungeezi n’ekigendererwa ky’okutegeeza ebitongole byokwerinda ebyakiikiridwa Ronald Wotwali (akulira Poliisi ya CPS) kungeri entuufu gye bagenda okukwatamu ensonga z’okuwakanya ebiragiro bya Drake Lubega omuli; ekyokubasasuza ssente z’obupangisa ez’emirundi ebiri nga bayita mu kwekalakasa okw’emirembe wamu n’okutema empenda ku kinaddako singa gavumenti enebeera tevudeyo kumukomako mu bwangu.\nEra wano abasuubuzi we bakanyiriza okusookera ku kyokutwala gavumenti mu kooti olwa kye bayise okuwa abagagga okuli Drake Lubega,Mansur Matovu Yanga n’omugenzi Charles Muhang obukuumi okuli Poliisi ne Miltary ng’ate balumirizibwa okubanyagako ensimbi zabwe mu lukujukujju nga bayita mu kubasasuza ssente z’obupangisa n’okwewandiisa ku bizimbe byabwe buli mulundi lwe wabadengawo okuwamba n’okukyuusa obukulembeze bwayo.\n“Tutandise entekateeka y’okuwawabira gavumenti mu kooti olw’okwesulrayo ogwanagamba ng’abasuubuzi banyigirizibwa mu kifo kya Qualicel kubanga yemu eyawerekera ekiwayi kya Muhangi ng’eri n’ebitongole byayo ebyokwerinda okuli; poliisi n’amagye okugenda mu kifo kino okukyeddiza ate kati yemu era eyawerekedde n’ekya Drake Lubega nga yeyambisa ebitongole bye bimu okuddamu okukimuwambako”,bwatyo Hussein Kato akulira ekibiina ky’abasuubuzi abakolera mu akeedi z’omu Kampala ekya KAAFO bwe yategeezeza wakati mu busungu ng’ali mu lukiiko luno.\nMu lukiiko lwe lumu abasuubuzi bakanyiza ku kyobutaggalawo madduuka gabwe nga bagamba nti kabaleke Drake yennyini agabaggalirewo ng’agezaako okubakka okumusasula ssente ezimenya amateeka balyoke bamulageko nga bayita mu kumenya kufulu ze oba enjegere zanabeera agataddeko.


Bukedde Online - Museveni atongozza ebbibiro lya Isimba Ying. Badru\nOmusumba Tumusiime tayagala maka galimu bizibu\nObubonero obulaga ng’amafuta oba woyiro by’otadde mu mmotoka...\nMubiri omunene akugobako endwadde\nabasawo bongedde okutangaaza ku kuzaala omwana asoosa ebigere...\nMuseveni alambudde Kadaga mu ddwaaliro e...\nRoden Y Kabakko ne Vinka bayingidde mu lutalo...\nEKITONGOLE ekigereka ebisale by’amasannyalaze mu ggwanga ekya Uganda Electricity Regulatory Authority kigambye nti oluvannyuma lw’okutongoza ebbibiro lya Isimba, kati bali mu kukuba kibalo okumanya emiwendo emituufu abantu gye bagenda okusasula.\nMinisita Irene Muloni (ku ddyo) ng’alambuza Pulezidenti Museveni wansi mu bbibiro.\n“Okutuuka ku muwendo omutuufu omuntu asembayo okukozesa amasannyalaze gw’alina okusasula olina kusooka kumanya abagakola aba UEGCL n’abagatambuza aba UEDCL omuwendo kwe bagakoledde okutuuka okugaguza ERA egereka emiwendo”, Julius Wandera omwogezi wa ERA bwe yannyonnyodde.\nPulezidenti Yoweri Museveni bwe yabadde atongoza ebbibiro ly’amasannyalaze erya Isimba Hydro Power Station ku Lwokuna e Busaana Kayunga, minisita w’amasannyalaze n’ebyobugagga eby’omu ttaka yinginiya Irene Muloni yategeezezza nti Isimba egenda kuwa obungi bw’amasannyalaze bwa 183 MW.\nIsimba ezimbiddwa kkampuni ya China International Water and Electric Corporation. Nga bamaze okukola amasannyalaze mu bbibiro lino, bagaguza ekitongole ekigatambuza ku centa eza doola 4.8 buli yuniti (doola emu eya Amerika ebeeramu cents 100).\nSimon Kashyate omwogezi wa UEGCL yategeezezza nti, okusinziira ku ndagaano eyakolebwa, bagenda kugatunda ku bbeeyi eyo okumala emyaka 50 nga bwe bakyusaamu basobola okukendeeza naye tebakkirizibwa kugongeza.\nEkiyinza okuyambako okukuuma ebbeeyi eyo lino ebbibiro ppya teryetaaga ssente nnyingi okuliddaabiriza nga bwe kiri ku bbibiro lya Nalubaale ne Kiyira abatunda amasannyalaze ku cents 1 naye nga beetaaga ssente nnyingi okulabirira ebyuma kubanga bikaddiye.\nWandera yategeezezza nti kikyali kizibu okugamba omuntu nti enkya agenda kukeera ng’emiwendo gikendedde mbagirawo kubanga bagereka emiwendo buli luvannyuma lwa myezi esatu.\nEkiseera kino emiwendo Uganda kw’etundira amasannyalaze gyamala dda okugerekebwa kyokka bali mu kukuba kibalo okugereka emiwendo gye bagenda okulangirira mu June omwaka guno nga wano omuntu w’agenda okumanyira enjawulo Isimba gy’ereese.\nKashyate yategeezezza nti okugereka emiwendo kiva ku nsonga nnyingi, ebbibiro limazeewo obukadde bwa doola 567.7 ng’ebitundu 85 ku 100 ku ssente ezo Uganda yazeewola mu Exim Bank e China egenda kuzisasula mu myaka 30.\nAMASANNYALAZE GAZZE MU KITUNDU BULI OMU NOONYA BW’OGAFUNA\nMuseveni olwatuuse ku bbibiro n’alirambula ng’awerekerwako minisita Irene Muloni, omubaka wa China mu Uganda Zheng Zhungiang, abakozi mu kkampuni ya UEGCL baamututte mu byuma n’ateekako swiiki jenereeta ne zitokota.\nYasinzidde ku Isimba n’agamba nti, Gavumenti emaze okunyweza eddembe, ekoze enguudo, okuweerera abaana nga kati ebitundu 75 ku 100 basobola okusoma n’okuwandiika ekiddako kuzzaawo ggaali ya mukka.\nEbbibiro lino liyitibwa Isimba kubanga baalizimba mu kifo awaali ebiyiriro bya Isimba ku mugga Nile kyokka lisangibwa ku kyalo Nampaanyi, e Busaana mu Kayunga.\nMuseveni ayongerako nti byonna ebikoleddwa bituusa Uganda ku nkulaakulana era n’ebbibiro ly’amasannyalaze lye yatongozezza ligenda kwongera ku bungi bw’amasannyalaze n’abantu abali mu kitundu basobole okugafuna.\nWano we yasinzidde n’agamba nti enkuba esobola okutonnya omuntu n’atalembeka, n’akuutira abantu b’omu kitundu nti engeri gye bafunye amasannyalaze waakiri asobola atandikewo saluumi asobole okulembeka.\nEkitundu awasangibwa ebbibiro lino kisangibwa mu ggombolola y’e Busaana e Kayunga ku mugga Nile. Ekitundu ekirala ku ludda lw’omugga guno kiri mu disitulikiti y’e Kamuli e Busoga.\nOmulimu gw’okuzimba gututte ebbanga lya myezi 47 okusinziira ku Jiang Shongou amyuka pulezidenti wa kkampuni.\nMuseveni yeebazizza Gavumenti ya China olw’enkolagana ennungi gy’erina ne Uganda n’ekkiriza okuwola Uganda ku magoba amatono n’emirimu ne bagikola mu bwesimbu kyokka abamu ku Bannayuganda ne baagala okuteekawo embeera eremesa.\nYing. Badir Kiggundu ssentebe w’akakiiko akalondoola emirimu gy’okuzimba Isimba ne Karuma, yategeezezza nti wabiwo emisango mingi egizze giwaabibwa abantu nga bagamba nti ssi bamativu n’engeri gye baaliyirirwamu.\nYayongeddeko nti, naye embeera eriwo ewa essuubi nti, gigenda kukomekkerezebwa. Museveni yakyukidda Bannayuganda n’abalangira omululu ng’agamba nti yeewuunya okuwulira nga awaliwo abantu be baaliyirira ate oluvannyuma ne beefuula ne bakomawo nga bagamba nti, amayinja agali wansi mu ttaka lye baabaliyirira nago baagala bagasasule lwago.\nYagambye nti guno gubeera mululu kubanga kisaana olumu omuntu ne yeeresa ebintu ebimu ku lw’enkulaakulana y’eggwanga egasiza awamu abantu.\nOmubaka wa China mu Uganda Zheng Zhungiang yategeezezza nti gye buvuddeko mu lukuhhaana lw’abakulembeze ku byenfuna olwabadde e China ne Pulezidenti Museveni yalwetabyemu era China ne Uganda baatadde omukono ku ndagaano enyweza enkolagana mu by’obusuubuzi. Omukolo gw’etabiddwaako abantu ab’enjawulo okwabadde abakulembeze ab’ennono okuva mu bitundu eby’enjawulo, ababaka ba Palamenti abatuula ku kakiiko k’ebyobugagga eby’omu ttaka. n’omubaka omukazi owa Kayunga Aidah Nantaba.\nOmusumba Tumusiime tayagala maka...\nObubonero obulaga ng’amafuta oba...\nObubonero obulaga ng’amafuta oba woyiro by’otadde mu mmotoka bikyamu\nMubiri omunene akugobako endwadde...\nabasawo bongedde okutangaaza ku...\nabasawo bongedde okutangaaza ku kuzaala omwana asoosa ebigere\nENSIRI : BW’OTOZITTA ZO ZE ZIKUTTA...


Emmere gy’ojjula ekikeerezi tewoomera musajja...\nEno y'emu ku ansa eri mu luyimba 'Ekinjagaza ekkadde..." .Wabula ng’esabikiddwa okuyitibwa omugoyo. Kale ggwe omukazi ali eyo ng’emyaka gitandise okukuwuubira akatambaala nga n'abakusiiya tekyali, nyweza kimu kya mpisa ya kukyala mu nsiko olinde yenna alyetantala n'agwa mu katego ko, naawe ofune omukisa omulageko ky'olinawo. Noolwekyo abawala abazannyisa empisa eno ey'okukyalira ensiko ate nga musaba Mukama okubawa obuwangaazi mumanye akabaate ke mwolekedde.\nKubanga "kakulu asomba". Ako akabina akakutigisa nga kafuuse muserebende oba okufuuka ebbina. Amatama nga gagudde embugubugu n'ebiseera mu nsingo nga bifuuse enkanyanya. Leero nno ebbeere nga sitookisi ewedde emirimu. Kati awo nga n'abaakusiiyanga bonna nga bakulaba bbule, ng’olwo ofuuse oguweddeko entonto ennyonyi gwe zeebalama.\nNaye ekikutaasa ssinga wabaawo omusajja yenna agudde mu kamasu k'omukwano gwo, bye birungo by’oba nabyo ebiva mu kukyala ewa ssenga. Era abasawo bagamba nti omukazi akuzeemu mu myaka, bw’asumulula ensulo ne Kiyira tagoba! Kino nga kiva mu kuba nti mu myaka egyo aba ayize awamusumulula ppata, Kiyira n'ayira. Jjukira abalongo balina ettaffaali lya maanyi mu kusumulula ppata za kiyira w'omukazi.\nEra omukazi bw’agenda akula ate n'amanya nti afunye eyagudde mu katego, afiira ku kimu kya kuzigula balongo. Jjukira nti n'emiddo gyonna aba agyemanyidde. Abo abawala abato gye beemoolera nga batya n'okubuuza eddagala erinaabayamba mu kino, lyo ekkazi ekkadde lifuba kusamba nsiko kunoonya ntengotengo na muddo gwa Mukasa litere lyezigule.\nKati omulenzi omuto yenna bw’agwa mu katego k'omukazi bwati, n'alaba Kiyira bulijjo gw’aloota obuloosi, aba talina nsonga lwaki tasiisira kuba jjukira nti, "ssemuto wattira eggeege, wadding'ana omuya."\nKuno bw’agattako ebbugumu ly'ebisambi ly’akuumira mu kwambala engoye empanvu nga gomesi ne makisi (abakazi abakadde tebatera kwambala nkunamyo), wamma ggwe mwana mulenzi n'asiisira. Ne bw’aba balo awaka, bw’alaba ng’emirimu gyo miyonjo ku ludda olwo, ajja kugidding'ana ng’alambula ekitiko.


Bukedde Online - Ameefuga g'emyaka 58: Tuddemu okuzimba ebyenfuna\nAmeefuga g'emyaka 58: Ebyenfuna tubiggye mu mikono gy'abagwira\nGav't egenda kwewola obuwumbi 120 okubunyi...\nRhodha Kalema, yaliko amyuka minisita w'ebyobuwangwa mu gavumenti ya Binaisa, yaliko amyuka minisita w'abakozi ba gavumenti n'ensonga za kabineeti 1989-1991, yaliko omukiise wa Kiboga County 1989-1996, yali mmemba wa CA, omu ku baakola Ssemateeka wa 1995 gwe tutambulirako;\nTUDDEMU OKUZIMBA EBYENFUNA\nOkufuna obwetwaze bw'ebyenfuna wano mu Uganda kitegeeza kuddamu kubizimba, abafuzi b'amatwale baaleka bazimbye ebyenfuna, we baatuweera obuyinza ng'ekitundu ekisinga obunene kizimbiddwa.\nOkutumbula ebyenfuna kulina kutambulira wamu n'obulamu obulungi n'obuyigirize, ng'omusingi guli ku buyigirize bwa buli kintu kyonna n'okubeera ng'abantu balamu. tulaba abaminsani baazimba nnyo amasomero n'amalwaliro era ebyenfuna byatereera.\nAbantu basobola kukola nga balamu ate nga babangufu, nga bamanyi eky'okukola, nga balina amagezi n'obukugu ku kye bakola.\nAbafuzi b'amatwale baatuyigiriza okulima okuganyula, baanyweza n'okutumbula ebirime eby'ettunzi omuli; ppamba, emmwaanyi, Cocoa ebyayamba okutumbula ebyenfuna by'abantu.\nGavumenti eyasooka nga twakafuna obwetwaze yalimu ababaka ba paalamenti 90 nga kuliko baminisita 17 n'ababeezi ba baminisita 11, bano be beeguliranga emmotoka mwe baatambuliranga, ne batandika okwongereza ku Bazungu bye baaleka, okuzimba amalwaliro n'amasomero.\nEttendekero lya Makerere yunivasite eryayitibwanga College lyatandikibwawo mu 1922, ng'okuyigirizibwa kwonna kuteekebwamu amasomo g'okugezesa okusobola okukozesa emikono(vocational studies), yalina amasomo 4 okwali; Ebyobulimi, ebyobulunzi obusomesa n'obusawo.\nAmasomero agaatandika edda nga gayigiriza emirimu gy'omutwe omwali; okulima, okufumba okubajja, okutunga okubumba n'ebirala, nga buli muntu asomyeko asobola okubaako ky'akola ekimuwa ssente, nzijukira nafunako ekirabo ky'omutunzi eyasinga banne mu P6.\nAmasomero gonna okuva ku mutendera ogwa wansi gaalingamu amasomo g'emirimu gy'omutwe, nga buli muyizi ku buli mutendera kw'aba akomye aba alina eky'omu mutwe ky'asobola okukola n'afunamu ssente.\nGavumenti ezzeewo enkola eno , amasomo gano agayigiriza abaana okukozesa emikono gyabwe okubaako bye bakola okufunamu ssente gaddewo okuviira ddala wansi, abayizi bagende okuva ku masomero nga baasobola okubaako bye bakola okufunamu ssente si kunoonya mirimu, ebyenjigiriza babyongeremu amasomo.\nAmatendekero g'ebyemikono gaddewo, buli disitulikiti ebeeremu ettendekero lino bye bimu ku binaayongera okukuza ebyenfuna, abasomesa basasulwe bulungi basobole okusomesa obulungi.\nAmalwaliro nago gatumbulwe gatuuke ku mutindo ogusaanira n'abasawo basasulwe bulungi baasobole okujjanjaba obulungi, abantu babeere balamu bakole emirimu egikola ssente.\nEntambula esaana eyongere okulongoosebwa, bodaboda zikendeere abavubuka abazirimu batwalibwe mu matendekero g'ebyemikono babeeko ebintu bye bafulumya ebireeta ssente kuba balina amagezi mangi naye bagatadde mu bodaboda.\nWazimbwewo amaterekero g'ebirime, we bikuumirwa we biva okutwalibwa ebweru w'eggwanga okutundibwa.\nGavumenti ekole ku nsonga y'ettaka, abantu baleme kugobwa ku ttaka, tetusobola kukula mu byanfuna ng'abantu bali mu ddukadduka ku ttaka lyabwe.\nEbyobulimi byetaaga okukuzibwa abantu bakozese ennima ey'omulembe, baalime ebirime mu bungi nga bafunako ebyokulya ate ne bafissa eby'okutunda okufunamu ssente. Nzijukira edda twasoma batugamba nti eggwanga litambulira ku C nnya; Cotton, Coffee, cocoa ne Copper nti ze zirabirira eggwanga. Tuddemu tutumbule ebirime ebyo kuba bikyalina ettunzi\nAmasannyalaze kikulu, ebitundu byaffe eby'eggwanga byetaaga nga wonna waliwo amasannyalaze nakyo kikulu mu kutumbula eby'obusuubuzi.\nAbavubuka babangulwe mu bukodyo bw'okutondawo emirimu, kyennyamiza mu kiseera ky'omuggalo abawala bayitirivu bafunye embuto olw'obutaba na byakukola, ssinga baali bayigiriziddwa emirimu gy'emikono mu masomero ssinga kati balina bye bakoze ebivaamu ssente,\nGavumenti ekomye omuze gw'okugabira abantu ssente , ebawe bukugu bukola mirimu, bo beekolere ssente baleme kusabiriza.\nBayodde abaana 44 abatasoma\nAbemmundu basse basatu\nAbanene abava e Luweero, Nakaseke ne Nakasongola bakozeeyo ki?


Okuggyamu olubuto - Wikipedia\n1 Obulabe bw'okuggyamu embuto\n2 Ebyafaayo by'okuggyamu embuto\n3 Amateeka ku kuggyamu embuto\nOkuggyamu olubuto[], kuba kuggyamu kanuunu nga tekanaba kufuluma nnabaana. Okuggyamu olubuto kukolebwa mu bugenderevu naye ng'ate wayinza okubaawo embeera we kiyinza okubaawo mu butali bugenderevu. Ekikolwa kino, ky'ekyo ekikolebwa okusindiikiriza olubuto okuvaamu.\nAmawanga agasinga mu nsi tegakkiriza bantu baamu kuggyamu mbuto naye ng'ate waliwo amawanga agakkiriza ensonga eno. Okuggyama embuto bwe kwakirizibwa gavumenti mu nsi ezaakulaakulana, waliwo eddagala eriziyiza okufuna embuto, bwe kityo ensangi zino waliwo obujjanjabi obutukana n’omutindo wamu n’okulongosa abakyala nga baggyibwamu embuto.\nObulabe bw'okuggyamu embutoEdit\nEkikolwa ky'okuggyamu embuto kya mutawaanya nnyo. Ekikolwa kino kiviirako abantu abasukka mu 47,000 okufa ate ng'abantu abawera obukkadde 5,000,000 baweebwa ebitanda buli mwaka. Ekitongole ky’ebyobulamu mu nsi yonna kisemba nti abakyala bonna bakkirizibwe okuggyamu embuto mu ngeri etabokosa era kibeere nga kikolebwa mu butongole.\nKumpi abantu 56 be baggyamu embuto buli mwaka mu nsi yonna. Omuwendo gw’abaggyamu embuto gwakendeera wakati wa 2003 ne 2008, so ng'ate emyaka mingi emabega abaggyamu embuto baali bakendeera olw’okuba nti abantu baali basobola okwetuusaako enkola z'ekizaalaggumba. Mu mwaka gwa 2008, abakyala ebitundu 40% mu nsi baali bakkirizibwa okuggyamu embuto mu butongole.\nEbyafaayo by'okuggyamu embutoEdit\nOkuggyamu embuto kikolwa ekibaddengawo ne mu mirembe gy'emabega ddala. Kino kibaddenga kikolebwa na ddagala lya kinnansi, ebyuma ebyogi wamu n’amaanyi.\nAmateeka ku kuggyamu embutoEdit\nAmateeka g’okuggyamu embuto gaawukana okwetoolola ensi yonna okusinziira ku by’obuwangwa n’eddiini mu mawanga ag'enjawulo. Mu nsi ezimu, ekikolwa kino kibaawo okusinziira ku ngeri omuntu gye yafunamu olubuto. Okugeza, omukyala atusiddwako ogw’obuliisa amanyi aba akkirizibwa okuggyamu olubuto, omukyala alina obuzibu mu nseke aba akkirizibwa okuluggyamu so ng'ate n’obwavu busobola okuba ensonga y’okuggyamu olubuto oli ng'alaba tagenda kusobola kulabirira mwana gw'azadde.\nBino bigyidwa ku "https://lg.wikipedia.org/w/index.php?title=Okuggyamu_olubuto&oldid=24912"\nLast edited on 22 Gwamwenda 2019, at 16:49\nLuno olupapula lwasemba okukyusibwamu ku 16:49, 22 Gwamwenda 2019.


Omugagga wa Shumuk yeekubidde enduulu mu kkooti olw'ebyobugagga bwe ebigenda okutundibwa aba Bbanka ya Baroda.\nOMUGAGGA wa Shumuk, Mukesh Shukla ne kkampuni ye eya Shumuk Aluminum Industries Ltd ebbanja limuzaalidde leenya n'addukira mu kkooti eyimirize okutunda ebintu bye ebyawemmenta obutitimbe bw'ensimbi, Bbanka ya Baroda bye yagala okutunda ku nnyondo lwa bbanja lya buwumbi 6.\nBinnyonkondo ono ng'ali w'amu ne kkampuni ye eya Shumuk Aluminum Industries Ltd yagenze mu Kkooti Enkulu etawulula enkaayana z'ebyobusuubuzi mu Kampala ku musango nnamba CS 138/2019 n'awawaabira Bbanka ya Baroda (Uganda) Ltd okuyimirizibwa okutunda ebintu bye.\nMu bintu ebirina okutundibwa mwe muli; LRV 2909 folio 9 poloti 24 ku luguudo lwa Mukaabya mu Kampala ne LRV volume 2566 Folio 23 poloti nnamba M700 ng'ettaka lino lisangibwa ku UMA Lugogo Nagulu mu Kampala.\nKino kiddiridde aba bbanka eno ng'abayita mu bannamateeka baabwe aba Kateera & Kagumire advocates and solicitors okubawandiikira ebbaluwa nga January 25 omwaka guno nga babategezza nti baakutunda ebintu byabwe bye baasingayo ssinga tebasasula bbanja lya doola 54,010.45 ate eza Uganda ziri 6,622,193,474 ng'omugatte ziri 6,822,516,564 nga mulimu amagoba mu nnaku 45 ez'okukola era ebbaluwa eno abawaabi bagifuna nga January 29 omwaka guno.\nShumuk ne kkampuni ye eya Shumuk Aluminum Industries Ltd mu mpaaba yaabwe bagamba nti abadde kasitoma wa bbanka eno okuva mu 1992 wabula yeewola 6,360,000,000 ne doola 350,000 nga yasingayo ebintu ebyo waggulu era abadde asasula ku bbanja lino.\nWabula yeewuunya okulaba nga bamuwandiikira ebbaluwa nti bagenda kutunda ebintu bye ku nnyondo nga bagamba nti tasasula ky'agamba nti si kituufu kuba ye abadde asasula. Ayongerako nti okuva mu January wa 2017 baamuwa emyezi 48 zaalina okusasuliramu ssente zino ezitannaggwaako.\nKati asaba kkooti erangirire nti aba bbanka eno baamenya endagaano gye baakola naye, okuteekawo ekiragiro ekigaana okutunda ebyobugagga bye n'ebirala.\nMukesh Shumuk y'ani?\nYazaalibwa mu 1962 mu disitulikiti ya Arua nga kkampuni ze ezisinga zitandika ne linnya Shumuk okuli Shumuk Aluminum Industries Ltd, Shumuk Properties Ltd, Shumuk tours and travel Ltd neddala okuli ezikola amata, ebizimbe mu Kampala omuli ne wooteeri.\nKitaawe yali akolera mu kitongole ky'emisolo ekya Uganda Revenue Authority wakati wa 1959 okutuusa mu 1986. Nga famire yaabwe erudde ng'ekola amasefuliya okuva mu 1939.\nEra mu mpaaba emu gye buvuddeko aba Shumuk bategeezza nti eyali Crane Bank yatunda eky'obugagga kyabwe ekiri ku FRV 355 folio 21 poloti 21-27 ekisangibwa ku Buganda Road nga kibalirirwamu obukadde 3 obwa ddoola ne bakiguza Farida Nabirongo. Crane Bank ne beesasula obuwumbi 10 obwali bumubanjibwa.\nOlulala Mukesh Shukla yatwala bawannyondo ba kkooti ne bagoba omugenzi Bonny Katatumba mu kizimbe kye ekiyitibwa Katatumba Suits ku poloti 2 ku luguudo lwa Colville, kye yali yamugobamu n'akyezza kyokka ne Katatumba n'afuna ekiragiro ekirala ekigaana okumugobamu.\nAte olulala omugagga wa Shumuk ono byamwonoonekera kuba yali akyali ku misango egyamukwasa egy'okujingirira omukono gwa Ssaabalamuzi ate omugagga munne Hajji Haruna Ssemakula amanyiddwa nga General Parts naye navaayo n'empapula ng'amulumiriza okulemera mu kizimbe kye, kye kye yagamba nti yali akimubbyeko kyokka kkooti n'ekimuwa ate n'agaana n'okumuliyirira.


Besigye akyankalanyizza Kampala - StaDailyNews\nHome Amawulire Agaakuno Besigye akyankalanyizza Kampala\nEyavuganyako ku bwapulezidenti era munnakibiina ki Forum for Democratic Change (FDC), Dr. Kizza Besigye yeemuludde ku bakuumaddembe abateekebwawo okumulemesa okuva mu makaage e Kasangati okujja mu kibuga okwekalakaasa ku bbeeyi y’ebintu eyeekanamye nga agamba nti gavumenti tekoze kimala.\nBesigye akunze bannayuganda okusitukiramu balage gavumenti obutali bumativu ku bbeeyi y’ebintu eriwo mu ggwanga.\n“Sigenda kukkiriza kukumiirwa mu maka gange ng’omusibe ng’abantu babonaabona mu nsi yabwe,” Besigye bw’ategeezezza bannamawulire.\nBesigye asabye abakuumaddembe bamukwate era bamusimbe mu mbuga z’amateeka bweba bakakasa nti aliko omusango gwakoze naye tagenda kukomya kulwanirira bannayuganda.\nBino webijjidde nga Besigye yakwatiddwa olunaku lweggulo ku Mmande naggalirwa mu mmotoka ya poliisi okumalira ddala ekiseera oluvannyuma lw’okugezaako okwekalakaasa.\nDr. Besigye nga tanakwatibwa yasoose kutegeeza bannamawulire nga Pulezidenti Museveni bwatali mwenkanya kuba bweyazze okwogerako eri eggwanga kyeyakoze kyakusaba bannayuganda kwenyweza kyokka nga ye agenda mu maaso n’okusaasaanyizibwako ensimbi eziwera obuwumbi 2 buli lunaku obuweebwayo okulabirira amaka g’Obwapulezidenti.\nPrevious articleMpuuga hails Sheikh Khalifa, describes him as foresight leader\nNext articleKigali Arena changes name in mega Rwf 7 billion naming rights deal


Bukedde Online - Ebyavudde mu kukebera Lukwago\nLIPOOTA y'abasawo ku byavudde mu kukebera Loodi meeya Erias Lukwago efulumye.\nLukwago yakebeddwa mu ddwaaliro lya Aga Khan e Nairobi gye yatwaliddwa ku Ssande ya November 22.\nBaamuzuddemu obulwadde bw'emisuwa egitwala omusaayi mu mawuggwe obwa ‘lung parenchymal/ pulmonary vascular dysfunction'. Busobola okukwata omuntu yenna naye tebusiigibwa. Busobola okujjanjabibwa era baatandise dda okumujjanjaba mu Nairobi Hospital.\nTtiimu y'abakugu bataano, baasazeewo nti Lukwago tagenda kulongoosebwa. Bagenda kukozesa eddagala ery'amaanyi okuzibukula n'okutereeza emisuwa egibadde givaako okulemererwa okussa obulungi n'aziyira. Kyokka era Lukwago yasangiddwa n'ekizibu ky'okukaluubirirwa okussa. Mu lulimi lw'ekisawo babuyita ‘forced spirometry'. Ekirala afuna enkyukakyuka mu bungi bw'omusaayi mu mawuggwe.\nAbasawo baagambye nti embeera zonsatule zisobola okujjanjabibwa. Dr. Hassan Ssozi omukugu akolera mu ddwaaliro ekkulu e Mulago yalambuludde lipoota eno n'agamba emisuwa egitwala omusaayi mu mawuggwe gibadde tegikola bulungi. Egimu gyafunda ekivaako okukaluubirirwa okuyingiza n'okufulumya empewo ng'assa.\nYagambye nti emisuwa gino bwe girwala, omuntu ataataaganyizibwa nnyo embeera erimu omukka omubi okugeza ogwa mmotoka n'ebika by'omukka ebitali birungi. Yategeezezza nti omulwadde afuna embeera y'obulwadde buno aziyira, okunafuwa omubiri n'aggwaamu amaanyi n'okufuna kantoolooze asobola n'okumuviirako okugwa. Kyokka obulwadde bulina eddagala era bujjanjabibwa ne buwona.\nLukwago yayogedde ne Bukedde n'agamba nti ekibadde kimutawaanya butamanya kibadde kimuviirako kulemererwa kussa naye ng'abasawo bwe bakizudde kati agenda kutereera. Lukwago awezezza wiiki nnamba e Nairobi. Kyokka okugenda yasooka kukeberwa corona nga tamulina. Yali awezezza emyezi esatu ng'embeera ye mbi nnyo era baamuwa ekitanda e Lubaga.\nEbibeera mu bbaala z''omu Kampala ekiro bye nnyamiza


Bukedde Online - Bebe Cool atwala Weasal mu kkooti\nBebe Cool atwala Weasal mu kkooti\nKitatta bamuvunaanye emisango 5: Gya nnaggomola...\nOkugenda mu kkooti nasooka kulemesebwa magye...\nAdded 30th January 2018\nEntabwe yavudde ku Weasel ng’ayita mu mikutu gya yintaneti okulumiriza Bebe Cool nti yabadde afunye ssente obukadde 40 okuva mu maka g’Obwapulezidenti ezaamuweereddwa okujjanjaba Moze kyokka nti Bebe Cool n’azisirikira.\nNg’abajjanjaba Moze basobeddwa olw’embeera ate kati gy’alimu, ssente ezinoonyezebwa okumujjanjaba zitabudde munnywanyi we omuyimbi Weasel (Douglas Mayanja) ne Bebe Cool (Moses Ssali).\nKino kyasaanudde Bebe Cool n’ategeeza nga bw’akooye olummanyimmanyi lwa Weasel ne banne era nti ku mulundi guno amutwala mu kkooti lwa kumulebula “Weasel ku luno mmutwala mu kkooti. Njagala akule kuba kati azadde n’abaana naye takula.\nAjja kwejjusa okundebula,” Bebe Cool bwe yaweze enkolokooto.\nBebe Cool yeegaanyi eby’okufuna ssente okuva mu maka g’Obwapulezidenti n’agattako nti okwewala ebigambo by’abavubuka ba Goodlyfe nga bye batandise okumusalako y’ensonga lwaki ne bwe baamutuukira nga Moze aweereddwa ekitanda nga bamusaba abatuusize okusaba kwabwe eri Pulezidenti abaddukirire n’obuyambi yaagana.\nZuena wa Bebe Cool ayoya buyembe: Ali lubuto\nBebe Cool bamukoledde akabaga k'amazaalibwa ne yeebaza katonda olw'ekirabo eky'obulamu


Bajjo kyadaaki ayimbuddwa, akomawo mu kkooti nga 25 omwezi guno - Watchdog Uganda\nBajjo kyadaaki ayimbuddwa, akomawo mu kkooti nga 25 omwezi guno\nANDREW Mukasa amanyiddwa ennyo nga Bajjo Events olunaku lwa leero agenda kusula mu nnyumba ye n’abomumakaage oluvanyuma lw’okuyimbulwa okuva mu mbuzi ekogga gyamaze akaseera ka wiiki 3.\nOno atereddwa ku kakalu ka kkooti era nga alagiddwa okweyanjula mu kkooti nga 25 omwezi guno omusango gwe gutandike okuwulirwa.\nOmulamuzi wa kkooti y’okuluguudo Buganda Stella Amabillis asoose kulagira Bajjo okusasula ensimbi obukadde 4,000,000 nabamweyimiridde nabo nabalagira okusasula obukadde 20 buli omu obutali bwa buliwo.\nBwabadde asaba okweyimirirwa Puliida wa Bajjo Erias Lukwago asabye omulamuzi Amabillis okuyamba Bajjo kuba ye taata awaka alabirira ab’omumakaage saako n’okubanonyeza ekyokulya nga bwabeera mu kkomera baba bakosebwa.\nAnyonyodde nti Bajjo alina ekilwadde kyomugongo ekimusumbuwa ne bilwadde ebilala nga abadde alina eddembe lye ery’okweyimirirwa.\nOno avunanibwa omisango omuli okukuma mu bantu omuliro bwe yali mu bitundu bye Kampala, Mbarara, Ibanda ne bilala nga kigambibwa nti bino abaamateeka baakizuula nti byali bitataaganya eddembe ly’omukulembeze we Ggwanga.\nBoda bodas leading cause for half all accidents in past six months - new Twaweza report


Bukedde Online - Ppaaka enkadde emenyebwa mu July - KCCA\nPoliisi eremesezza aba famire ya Yiga okusuza omulambo ku kkanisa...\nKayima ekitiibwa kye yakitimba ku mmotoka\nAbakolera mu paaka ya takisi enkadde balin...\nAdded 16th April 2014\nENTEGEKA ya KCCA ey’okusengula takisi okuva ku nguudo n’okuzikyusa mu ppaaka ez’enjawulo mu kibuga zibadde zikyasatiza baddereeva, ate dayirekita wa Kampala Jennifer Musisi Ssemakula n’ayanjula entegeka empya ey’okuddaabiriza ppaaka enkadde ng’abagikoleramu basooka kusengulwa.\nBya Hannington Nkalubo ne chris Tebandeke\nEbula ebbanga lya myezi ebiri entegeka eno etandikibwe nga bonna ababadde bagikoleramu omuli baddereeva, bannannyini maduuka, abatembeeyi, abatunda ebyokulya nokunywa ssaako abatundirawo ssente n’abalina ebizimbe ebigyetoolodde bakyasobeddwa.\nAbabadde bagikoleramu bategeezezza nti bangi tebannaba kutegeezebwa mu butongole kigenda kukolebwa ky’ennyini kubanga singa babasengula ate nga takisi ezimu zaakaleetebwa mu paaka eno bigenda kuba bitya?\nAkalippagano nga kakutte ku nguudo ezigenda mu USAFI.\nDayirekita wa Kampala Jennifer Musisi Ssemakula bwe yabadde mu kakiiko ka Palamenti yategeezezza nti buli ekyetaagisa okuddaabiriza ppaaka enkadde okugizimba kyafunise era mu July omulimu gugenda kutandika.\nOluvannyuma omwogezi w’ekitongole kino, Peter Kauju yalambuludde entegeka eno n’agamba nti bagenda kuzimba ppaaka ey’omulembe nga ya kalina.\n“Twagala ppaaka egenda okuva ku myaliiro ebiri n’okwambuka waggulu. Buli mmotoka eva ku luguudo olutuuka ku ppaaka enkadde ng’esobola okuyingira oba okufuluma.\nPoliisi ng’ekutte abamu ku baddereeva\nabagambibwa okukuma mu bannaabwe\nEziva ku luguudo lwa Market Street e Nakasero nga ziyingira butereevu, ezikozesa Ben Kiwanuka nga ziyingira ne Luwum Street nazo nga zirina mwaliiro gwazo,” Kaujju bwe yagambye.\nYagambye nti byonna nga tebinnaba kukolebwa, KCCA ng’ekitongole ekirumirirwa ate nga kiweereza abantu kiteekwa okuttaanya buli kimu naddala takisi gye zigenda okusengukira.\n“Entegeka zikyakolebwa kubanga wadde ssente tuzirina naye tetunnaba kumaliriza bya ssente wadde okufuna kkampuni ezigenda okukola,” Kaujju bwe yagambye.\nYagambye nti takisi ezibadde zikoleramu bagenda kuzifunira ebifo era nti batandikidde ku ppaaka ya USAFI ezimu gye zitwaliddwa.\nKu bagagga abaagula poloti okwetooloola paaka enkadde yagambye nti poloti zonna KCCA yazeddiza okuggyako emu eri mu nsonda ya Mini Price.\nYagambye nti abagagga abaagula poloti ku ppaaka eno, baagenda mu kkooti ne bawangulwa era ettaka ne liddira Gavumenti (KCCA).\nAbamu ku bantu abagenda mu ppaaka ya USAFI.\n“Tugenda kuddaabiriza ppaaka yaffe nga tewali atukuba ku mukono era abasaabaze n’abantu ab’enjawulo balindirire omulimu omulungi ogugenda okubawa essanyu,” Kaujju bwe yagasseeko.\nYagambye nti kino tekigenda kukosa ntegeka za kugoba takisi ku nguudo n’okuzikyuusa mu paaka ez’enjawulo eziriwo.\nABAGAGGA ABAAGULA POLOTI BOOGEDDE\nWabula bbo abaagula poloti okwetooloola ppaaka enkadde balabudde nti KCCA tegeza n’esaalimbira ku ttaka lyabwe.\n“Baatuguza ne tubasasula bulungi era ne batuwa n’ebyapa era tubirina naye ne balemwa okutukwasa ettaka lyaffe nga tekuli bantu ng’endagaano bw’egamba. Kati bagamba batya nti ate baalyeddiza?,’’ omu ku bagagagga Epmark Kagoro bwe yeebuuzizza.\nYalabudde nti emisango giri mu kkooti kyokka yeewuunya KCCA okugenda ng’ebuzaabuza abantu nti yatuwangula.\nOmusango gw’eyogerako gwagobebwa nti guwaabiddwa mu kkooti ya wansi omulamuzi na’awabula nti tugutwale mu kkooti eya waggulu ate n’abalala ne tuwaaba n’emisango emirala kati kcca evaayo etya n’egamba nti ezimba mu poloti zaffe.\n“KCCA ky’erina okukola kwe kutukwasa ettaka lyaffe tutandike okuzimba okusinziira ku pulaani z’eyagala.\nAgamu ku maduuka agali ku ppaaka enkadde.\nOmwogezi w’ekibiina kya KACITA ekigatta abasuubuzi, Issa Ssekito yagambye nti bawagira KCCA okubategekera ku kibuga naddala okuddaabiriza ppaaka naye babe beegendereza nnyo nga bakikola.\n“KCCA byonna by’ekola ebikolera bantu era nga tennaba kutandika kukissa mu nkola eteekwa okunnyonnyola abakwatibwaako ne bategeera. ” Ssekito bwe yagambye.\nYategeezezza nti balindiridde n’essanyu okulaba nga ppaaka eddaabiriziddwa naye tebawagira kya kugisengula.\nAbagikoleramu nkimanyi nabo beesunga ppaaka kuddaabirizibwa naye si kugobwa. Eky’okubasengula KCCA tesaana kukikola yokka.\n“Ffe Bannakampala tuteekwa okukulembera entegeka y’okutereeza ekibuga kyaffe tutegeezeddwa naye byonna KCCA ebikola yokka ekivaako abantu okugiraba ng’ebanyigiriza,” Ssekito bwe yamalirizza.\nKCCA yalangiridde nti aba bbaasi zino balina endagaano ebakkiriza okukolera ku nguudo ya mwaka mulamba ate nga ekyaliko era bo enkyukakyuka z’entambula y’ebidduka ezikolebwa kati tezibakwatako.\nYagambye nti tebannaba kufuna lipooti yonna eraga nti bamenye endagaano.\nABA BBAASI ZA AWAKULA ENNUME BOOGEDDE\nOmwogezi w’Awakula Ennume, Charles Henry Ssentongo yategeezezza nti bo wadde bakola bulungi era bongedde okuleeta bbaasi endala eziyambe abasaabaze, buli ekikwata ku takisi nabo kibanyiga.\n“Tetumanyi nkyukakyuka bwe zigenda kumalirizibwa kubanga gavumenti tetuyambye. KCCA yalangirira dda entegeka z’okuleeta bbaasi mu Kampala kati ppaaka gy’egenda okuzimba egenda kuba yaaki?\nAba takisi bagenderere tebeeyibaala kubanga omulembe gwa bbaasi naye ekyennaku abagagga abagenda okuzireeta bagenda kutwavuwaza,” Ssentongo bwe yagambye.\nYategeezezza nti entambula mu Kampala eyolekedde okusaanawo mu bantu ba mufuna mpola.\nEnkulaakulana tugisiima naye ekibi tetambula n’abantu abali mu mulimu. Aba takisi bennyini be baalibadde bayambibwa ne baleeta bbaasi n’okukulaakulanya ppaaka ya takisi naye byonna gavumenti tubitunuddemu.\nNsaba gavumenti eyambe abantu baayo nabo bakulaakulane n’entegeka z’okuzimba ppaaka naye si kubagoba mu mulimu.\nBannannyini maduuka, wooteeri, aba kaabuyonjo, n’abalina saluuni okwetooloola paaka enkadde basattira.\nSsentebe w’abasuubuzi bano Nelson Nuwagaba yagambye nti entegeka za KCCA zikyaliko ebibuuzo bingi bye bateekeddwa okusooka okubannyonnyola nga omulimu tegunnaba kutandika.\nYagambye nti tebalina kye bamanyi ate ng’entegeka zonna zaalibadde zitandikidde ku bo.\n“Ekitabula abantu tekiba kinene, kukola bintu ng’abakwatibwako bennyini tebalina kye bamanyi.\nSinga mu July okuddaabiriza ppaaka kussibwa mu nkola nga bwe tuwulira nti bagenda kuzimba ppaaka ey’omulembe nga ya myaliiro mingi, abasuubuzi wano tugenda kukolera wa?\nFfenna abakolera wano tusoba mu 500. Ffe abamaze ku ttaka emyaka egisoba mu 20 tugenda kutunulwamu tutya? Tusaba bakkirize ekitundu kyaffe tukyekulaakulanyize ate tukolaganire wamu nabo.\nEnsonga y’abagagga abaagula poloti mu ppaaka wano abamu bagamba nti mu mateeka ettaka likyali lyabwe, zino babimaliriza batya?\nYe takisi ezibadde zikolerawo singa zonna zisengulwa zigenda kukolera wa nga siteegi emu yokka ey’e Ntebe ejjuzza USAFI?,” bye bimu ku bibuuzo bye yeebuuzizza.\nNuwagaba yagambye nti ebibuuzo bikyali bingi ebyetaaga okusooka okuddibwamu nga okuzimba tekunnaba kutandika.\nPaaka enkadde yali eguliddwa kkampuni z’abagagga 11 nga kuliko Umar Mandela owa City Oil , Dick Kizito owa Kizito Towers, Epmark Kagoro, owa Giant Eagle , Kanaaba Agencies n’endala.\nPAAKA ZA TAKISI MU KAMPALA\nKCCA erina ppaaka bbiri mu kibuga nga kuliko empya n’enkadde. Ppaaka ya takisi empya yajjula dda nga esimbamu wakati wa mmotoka 300 ne 400.\nBuli siteegi mu ppaaka eno esimbako mmotoka ezirinda okutikka nnya, endala ne zirindira ebweru era muno baddereeva bagamba nti tebasobola kwongeramu mmotoka ndala nga ppaaka enkadde eddaabirizibwa.\nPpaaka ndala mu Kampala za bwannannyini. Zino ziri nnya ezaatongozebwa KCCA okutikkiramu abasaabaze.\nKu zino kuliko eya Namayiba, eya Kisenyi Taxi Park , eya Namirembe Bust Terminal ku luguudo lwa Namirembe Road ne USAFI ekyali empya.\nPpaaka zino zikyalimu ebifo era eya Namayiba ekiseera kino tekozesebwa. Nannyini yo yagimaliriza ku mutindo nga yonna yagikozesa bujjo [ pavers] . Ate eya Namirembe Bus Terminal nayo njereere ate nga nayo yaggwa dda.\nEndala ey’omu Kisenyi ekitundu ekisinga obunene kikalu temuli mmotoka. Abakulira akakiiko akafuga takisi mu Kampala (TAPSCOM) baategeezezza nti paaka zonna bagenda kuziteekamu mmotoka.\nYe omwogezi wa KCCA, Peter Kauju yagambye nti ppaaka nnya mu Kampala baazitongoza era zikkirizibwa okutikkiramu mmotoka.\nOmu ku bakulira TAPSCOM ,Kalid Bbaale yagambye nti wiiki eno buli takisi emanyi nti ekolera ku siteegi eziteekeddwa okubeera mu Namayiba oba Kisenyi takisi ppaaka baziragidde zisenguke zikolere eyo.\nPAAKA YA USAFI\nOkwekalakaasa kwa baddereeva okubadde mu ppaaka eno wiiki ewedde ne kusitula n’abanene omuli n’omumyuka wa pulezidenti, Edward Kiwanuka Ssekandi kwawedde ng’ebintu bingi bitereezeddwa.\nNannyini yo Omar Nasooro Ssekamate yagyongeddeko emiryango emirala egifulumya mmotoka ebiri. Mmotoka ezibadde zeekwata mu kalippagano kati zitambula bulungi. Ppaaka bagitaddemu amataala agakozesa amaanyi g’enjuba.\nAbaserikale bongeddwaamu era n’olukiiko olufuga takisi (TAPSCOM) lwongedde okugirabirira.\nWabula wadde embeera egenze etereera naye abamu ku basaabaze bagamba nti KCCA ekyalina kinene ky’eteekwa okukola.\nOmu ku basaabaze, Dennis Magulu asula e Katwe Kinyolo yagambye nti olugendo lunene ate n’amataala gali mu ppaaka munda naye ku nguudo matono.\n“Tutambula ne tuyita ku biwologoma ne ku ssaawa ya Kwiini naye ffenna nga tewali amanyi munne. Poliisi eyongere okunyweza ebyokwerinda kubanga tutambulira mu bulabe ate nga ne wiiki ewedde awo battirawo abantu babiri, ekikakasa nti ebyokwerinda tebinnanywera bulungi” Magulu bwe yagambye.\nAte ddereeva Farouk Minaawa yagambye nti ebizibu bya ppaaka ya USAFI bikyaliwo. “Ppaaka nfunda nnyo nga singa mmotoka endala zitwalibwayo embeera egenda kuba mbi ddala.\nAKULIRA poliisi ya CPS, Dennis Namuwoza yagambye nti abasaabaze babe bagumu.\n“Oluguudo lwonna tulutaddeko abaserikale okuva ku ppaaka enkadde, ku Shoprite, ku Ssaawa ya Kwiiki waliwo ne ka poliisi kaffe okutuuka ku lugenda e Katwe, ne mu katale munda ne mu ppaaka.\nAbasaabaze batambule bulungi kubanga ebyokwerinda ffe tubinywezezza.\nNamuwoza yalabudde mmotoka okugoberera entegeka ya KCCA gye yagiwadde nga zitikka. “Takisi eteekwa kutikkira mu paaka KCCA gy’egitutte naye si kuwakanya era ffe tugenda kweyongera okubasomesa buli lunaku,” bwe yalabudde.\nEmbwa ezitaayaaya mu kibuga zittibwe\nBabakutte nâ€™obwennyanja obuto\nRema oluzadde Kenzo ne yeewaana: Ayogedde bingi ku 'Facebook'\nOmugole Nandujja wuuno naye amuwasa talabiseeko\nKayanja akungubagidde Yiga ...\nKayanja akubirizza abagoberezi ba Yiga obutageezaako kutangatanga wabula banywere n'omusumba Andrew Jengo okusobola...


Ssabasajja asiimye | Dembe FM 90.4\nAbaserikale ba Obote lwebalumba olubiri mu 1966\nBya Shamim Nateebwa\nSsabasajja kabaka Ronald Muwenda Mutebi II asiimye eddiini y’obuyisiraamu okulemberamu okusaba mu lubiri e Mengo nge naku zomwezi 24/5 omwaka guno nga bajjukira nga bwejiweze emyaka 51 bukya Dr Milton Obote alumba olubiri olwe Mengo .\nEntekateka eno eyanjuliddwa minister webyobuwangwa nennono mu bwakabaka bwa Buganda Owek.Denis walusimbi mu yaffesi ya supreme mufti e kibuli .\nOw’ekitibwa Ssengendo agambye nga olunaku luno bweluli olw’omuwendo kuba lujjukiza ebyaliiwo nga era sikukungubaga kwoka kubanga mwalimu ne sekabaka Muteesa 2 okusimattuka okuttibwa ekintu kyebalina okujaguza nga obuganda\nAte ye Supreme mufti wa Uganda sheikh Siliman kasule Ndilangwa yebaziiza beene olw’okusiima n’abawa omukisa era nti okusaba kuno kugenda kunyweza obwakabaka nga kwossa n’okuyamba obuganda mu kugenda mu maaso n’entekateka zabwo .\nOno akakasiza nga omukolo bwegugenda okubeera ogwekitibwa kubanga wakukowola abasiraamu bonna wamu nabantu abalala mu ggwanga wamu nemubwakaabaka okwetaba mukusaba kuno .\nKati guno mulundi gwamukaaga bukyanga beene asiima okujukira olunaku luno era nga buli mwaka waberawo eddini j’aba asiimye okulaba nga balujjukira buli mwaka.


Bukedde Online - Poliisi eyodde 10 mu lumbe\nPoliisi ebuuliriza ku by'okulumba Dr. Maggie Kigozi\nEnteeseganya wakati wa Uganda ne Tanzania ...\nPOLIISI ezinze olumbe n’eyoola abakungubazi abaakoze effujjo ne bazinda amaka g’omutuuze ne bakoona ennyumba, okwonoona ebintu by’awaka ne basaawa ebitooke n’emmwaanyi nga bamuteebereza okubeera omulogo.\nAbakungubazi beekung’aanyizza ku Lwokusatu ne balumba amaka ga Steven Njojo amanyiddwa nga Siiti ng’akola mu dduuka eritunda eddagala e Lugazi nga bamulumiriza nti yabadde alina ky’amanyi ku nfa y’omuvubuka Majidu Galumbwe, 25, eyatomeddwa mmotoka n’afa.\nAbatuuze okutuuka okutwalira amateeka mu ngalo baabadde balumiriza Njojo nti yafunidde Galumbwe omulimu ku faamu ng’ayagala kumusaddaakira majiini kubanga yakozeeyo ennaku ntono, emmotoka y’ekitongole ekinoonyereza ku byobulimi n’obulunzi ekya NARO (UAR 428Y Toyota Land Cruiser) n’emutomera n’afiirawo.\nBino byabadde Kakubansiri e Kawolo mu disitulikiti y’e Buikwe. Abaayonoonye amaka ga Njojo yabatebuse ne basanga ng’amaze okuddusaawo abantu be. Bwe baamaze okusaanyaawo ennyumba n’ebintu by’awaka ebirala ne baddayo mu lumbe ne poliisi okuva e Lugazi we yabazindidde n’eyoolako abasoba mu 10.\nNjojo yagambye nti Galumbwe abadde mutabani wa muliraanwa we Ali Odiriba. Omwana nti yava mu Arua gye buvuddeko era kitaawe Ali n’atuukirira Njojo n’amusaba okufunira omwana Galumbwe obulimu bw’abadde asobola okufunamu akasente akamuzza ku ssomero kye yava amutwala ku ffaamu gy’abadde yaakakolera ennaku nnya zokka.\nYagambye nti yeewuunyizza abatuuze okumukolako obulumbaganyi ate ng’omwana yafiiridde mu kabenje Njojo k’atalinaako kakwate.\nPoliisi y’e Lugazi yaweze okutwala mu kkooti abo bonna abaatwalidde amateeka mu ngalo babeere ekyokulabirako eri abo bonna abatuusa obulabe ku balala nga tebayise mu nkola z’amateeka entuufu.\nAbatemu batta batya abantu emisana ttuku ne babulawo batyo?\nEyalumbye Bp. Luwalira ku kituuti n'embuukuuli y'omuggo bamuggalidde


Mukomye okusosola abalina obulwadde bw’ensimbu\nAbantu abalina abaana abalwadde b'ensimbu basabiddwa okukomya okubasosola n'okubatwala mu ddwaaliro bafune eddagala eribawonya obulwadde buno.\nAbantu abawangaala n’abaana abalina obulwadde bw’ensimbu basabiddwa okukomya okubasosola. Kisaanye babayambeko okumanya engeri gye basobola okufunamu obujjanjabi okuva mu malwaliro kubanga obulwadde buno busobola okuwona.\nEkirala babaggyemu n’endowooza nti obulwadde buno buva ku ddogo ekiremesa abantu okugenda mu malwaliro.\nDr. Canaan Kateregga, omukugu mu ndwadde z’obwongo mu ddwaaliro ekkulu e Masaka yategeezezza nti ekizibu kino kyeyongera olw’abantu abasinga okulowooza nti obulwadde buno libeera ddogo ne balemererwa okutwala ababulina mu ddwaaliro newankubadde ng’eddagala erisobola okujjanjaba obulwadde buno gyeriri mu malwaliro.\nBwe yabadde mu kibuga Masaka ku mukolo ekibiina kya Rural Intergrated Development Organization kwe kyatongolezza kaweefube w’okulwanyisa obulwadde buno mu Greater Masaka, Dr. Kateregga yagambye nti okumalawo obulwadde buno essira lisaana kuteekebwa ku kusomesa bantu ku bye balina okukola okuyamba abalina obulwadde buno naddala gye bayinza okufuna eddagala.\nSsinga omulwadde ateekebwa ku bujjanjabi okumala emyaka 5 n’aliggyibwako n’ataddamu kugwa bamutwala nti awonye.\nDr. Kateregga ng'ayogera ku mukolo\nEbivaako okugwa ensimbu\n“Mu kiseera kino eddwaaliro lifuna abalwadde b’ensimbu abali wakati wa 30 ne 40 ku 100, ng’ekizibu kino kivudde ku:\n1. Bantu naddala abavubuka abatandika okuzaala nga tebeekebezza okuzuula oba mu musaayi gwabwe mulimu obutoffaali bw’obulwadde buno.\n2. Abazadde abalagajjala okujjanjaba omusujja gw’ensiri mu baana ekivaako omusujja okubalinnya ku bwongo ne buvaamu ensimbu.\n3. Abakyala abazaalira mu bamulerwa abatalina bukugu kwewala mbeera eziyinza okuleetera omwana obulwadde omuli n’okukosa obwongo.\nDr. Kateregga yasabye gavumenti okwongera ku bungi bw’eddagala ly’ensimbu lye baweereza kuba lya bbeeyi ng’empeke emu egula wakati wa 1,200/- ne 1,500/- ekizibuwalira abalwadde okuligula.\nNina Nankya, eyakulembedde omutwe mu nteekateeka eno eyatuumiddwa ‘Purple Bench’ yagambye nti abaana abalina obulwadde buno basosolwa naddala mu masomero olw’endowooza enkyamu abantu ze babulinako. Yagambye nti, essira bagenda kuliteeka ku kusomesa bantu ku nkwata y’abalwadde n’obutabasosola.\nOmumyuka w’omubaka wa Pulezidenti mu disitulikiti y’e Masaka, Joseph Ssekasamba yeeyamye okukolagana n’ekibiina kino mu kaweefube gwe balimu ng’abafunira obudde mu mikutu gy’empuliziganya n’enkiiko z’akuba okusobola okutuusa obubaka bwabwe eri abantu.


Bukedde Online - Leero mu mumboozi y'omukenkufu tukulaze engeri gy'oyinza okukozesaamu butto w'empirinvuma okulwanyisa obulumi ng'oli mu nsonga n'abembuto\nLeero mu mumboozi y'omukenkufu tukulaze engeri gy'oyinza okukozesaamu butto w'empirinvuma okulwanyisa obulumi ng'oli mu nsonga n'abembuto\nAbalamuzi mu nsi za Afrika 5 basisinkanye...\nEyavuganya ku bukulembeze bw'abayizi e Makerere...\nBW’OBA omanyi ensansa kiba kyangu okumanya empirivuma. Zino ziva ku muti gw’ensansa eziruka emikeeka ne ze bakozesa okunyeenya amatabi (abamu bakiyita olukindukindu). Wabula omuti guno bwe gukula guteekako ebibala ebiyitibwa empirivuma.\nOlw’obugumu bw’omuti guno kwe baggya n’erinnya lya Kabaka erya Lukoma Nnantawetwa, kubanga enkoma nazo ziva okwo. Ensigo z’empirivuma ze zimu ku nsigo ezikyasinze okukaluba era omuti kwe ziva gumala ebbanga erisoba mu myaka 50 nga gusika eminnyo mu ttaka ne gugiyingiza mu nsigo zino.\nEnkima n’ebisodde birya ensigo zino ne bitalumbibwa ndwadde. Tezirina bulabe ku muntu, era tuzirya naye engeri gye tuzitegekamu si ntuufu. Abamu basooka kuzisiikako ate ekitta ebirungo ebirimu, osaanye kuzirya nga mbisi naye zikaluba awo ffe aba Pro Biorearch tukwanguyirizza ne tukamulamu butto.\nEra butto akamuddwaamu ayamba bino;\nOkwongera omutima amaanyi n’okugumya ebinywa ne nnabaana, era ky’ova olaba edda abakyala nga bali mbuto nga bazirya ne basobola obutazaalira ku biso. N’olumu nga bazaalira waka ku kitooke.\nEgumya amagumba, omuntu n’atambula olugendo oluwanvu naye nga takooye era bw’otunuulira Abasenegal abazirya ennyo baba bagumu ate nga balina amaanyi. Tunuulira ku bazannyi b’omupiira abavaayo.\nEyamba ku bakyala abali mu nsonga obutalumizibwa, bano bakozesa butto waayo.\nNnungi ku bantu abalina enkwaso ennafu, naddala ssinga omukozesa ng’omugasse wamu ne butto ava mu biryo by’ensujju.\nAbantu abeerabira ennyo naddala abakadde, butto abayamba okuba nga tokyerabiralabira. l Akola yogati, oddira butto w’empirivuma n’omugatta mu yogati n’okola yogati azzaamu amaanyi ate nga wa butonde.\nEyamba ku bantu abalina obulwadde bw’abazira ssinga onywa akajiiko kamu ku mazzi agabuguma. l Abaana abatera okulumbibwa endwadde ebayamba okuzirwanyisa.\nEkibi empirivuma bagitemye naye kye kiseera okutandika okugisimba. Bw’oba onywa oteeka akajiiko kamu mu mazzi agabuguma. Asangibwa ku Equatorial Mall dduuka nnamba 152 mu Kampala. Mufune ku 0702061652 / 0779519652.


Bukedde Online - Ebikuuma omukwano nga gutinta\nEbikuuma omukwano nga gutinta\nEngeri gy'okozesa fulaayi entono\nEkireetera abantu okwetamwa bannaabwe bwe butassaawo kya njawulo mu nsonga z'omukwano.\nEkisenge ekinyirira kireeta muudu y'omukwano\nTwatunuulidde ebiyamba abaagalana okukuuma omukwano mwaka ku mwaka ng’ensonga eyasoose yabadde ya kwewa obudde okwogera kwebyo ebyabasanyusa.\nEkirala kye mulina okussaako essira kwe kussaawo embeera eteeka laavu yammwe mu ggiya. Okugeza, muyinza okukisalawo nti mu nnaku za wiikendi, ekisenge mukitegeka mu ngeri esikiriza era ejjukiza buli omu nti mulina okwesanyusa mu ngeri ey’enjawulo ng’abaagalana.\nEssimu muzeesonyiwe, laptop togiggyaayo kutandika kukola ng’oli mu kisenge. Ekisenge n’ebirimu biyooyoote mu ngeri ey’enjawulo, ekinaabiro kikyuse endabika, leetayo obwokulya n’obwokunywa obw’enjawulo ate nga busikiriza obuteeke mu kisenge. Bino bwe muneemanyiiza okubikola oluvannyuma lw’ebbanga eggere, mujja kulaba ng’ebintu byekola byokka.\nOluusi ekireetera abantu okwetamwa bannaabwe bwe butassaawo mbeera ya njawulo. Omukyala ekitanda n’akitunuza mu kifo kimu mwaka ku mwaka, essuuka bwe zitamala kunnyogoga olwo tazikyusa, bulangiti gye yasanga n’omwami yeeyo, mwe batuuyanira buli lunaku, n’atalowooza nti esobola n’okwozebwa, talowooza nti waliyo n’obuwoowo bw’asobola okufuuyirako mu kisenge olw’olumu n’assaawo enjawulo!\nOlwo munno anaasikirizibwa atya okujjula oluwombo lwo okumalako emyaka n’ebisiibo? Enkya tujja kwongera ku birala ebiyamba abaagalana okukuuma omukwano .


Bukedde Online - Omupiira gwaffe guli mu kattu lwa zzaala\nOmupiira gwaffe guli mu kattu lwa zzaala\nTwebaze Obwakabaka bwa Buganda okwagala emizannyo...\nEbyemizannyoNKUBUULIRA ALAALI ne George Ssimwogerere\nBULI kintu kifa kiva waggulu ne kisaasaanira ebitundu ebirala. Nzize mbagamba nti mu Uganda, abantu tebaagala kumanya mazima kasita abeera ng’alina w’aliira. Eyali minisita w’Ebyenjigiriza n’emizannyo Jesca Alupo bwe yayita aboomupiira mu ofiisi ye, yayiga bingi era yamanya n’obufere mu nzirukanya y’emizannyo n’akola enkyukakyuka mu bitongole ebimu. Obufere ne zzaala ye yali abitegedde nti bigenda kulya omupiira gwa Uganda.\nPoliisi ekutte mpola nnyo abayaaye b’omupiira wadde nga tufubye okubawa bwino kyokka balaba nga ffe abatayagaliza. Ekiseera kijja kutuuka ng’omupiira gwaffe gutambulira mu zzaala kuba poliisi tefuddeeyo kukwata bamukola.\nPolice FC URA FC zaaloopa abazannyi abaatunda emipiira naye tebaabifaako. Pulezidenti wa FUFA, Moses Magogo yayitibwako ku kitebe kya poliisi e Kibuli ku nsonga ze zimu naye ne babifutyanka n’okutuusa kati tewali alondoola bantu bano sso ng’awo we baalina okutandikira okumanya abeenyigira mu zzaala n’engeri gye bamukolamu.\nAbazannyi abaatunda emipiira, ttiimu zaabwe bwe zaamanya, zaakolawo ki? Baakolagana n’ani? Emipiira gy’omukwano Cranes gy’ezannye, bazifuna batya? Ntuufu? Zirina kigendererwa ki? Omupiira guyingiddemu bamafia era gugenda. Ekisooka, abazannyi baavu, kiraabu njavu ate bamafia balina ssente.\nOmuzannyi okutunda omupiira takirabamu buzibu kuba bafuna buswazzi ne FUFA ssente z’efuna ezisinga y’ezisigaza. FUFA yagoba kkampuni ya SuperSport eyali ewa kiraabu ssente eziwera sso nga siponsa wa liigi aliko kati, kiraabu aziwa ssente ntono ate eri mu nsi ntono ekyongera okulaga bamafia abali mu mupiira gwaffe.\nMu ngeri y’emu, Express yawummuza kapiteeni waayo nti alina b’akolagana nabo okutunda emipiira. Ttiimu zizze zikyogera naye nga bamafia bo bakimanyi era tebafaayo kuba bwe buzannyo bwabwe era ekigendererwa kyabwe kufuna ssente.\nWaliwo bwino eyajja nga Magogo atunze tiketi za Uganda ezaali ez’okulaba World Cup n’aziguza abazungu naye poliisi ya Uganda yatunuulira mutunuulire n’okumu-ggyako emisango emirala ayongere okuyisaawo bannabyamizannyo.\nKino kiraga nti omupiira gugenda, ebisaawe byagenda dda. Nziramu okubagamba nti ekyennyanja okududa kitandikira ku mutwe. georgesimlala@gmail.com 0702129092\nPORTS cLUV vILLA,


Bukedde Online - Omwoleso gw’ebyobulimi ogwa Vision Group gukuleetedde abakugu abamanyi okubala sizoni\nOmwoleso gw’ebyobulimi ogwa Vision Group gukuleetedde abakugu abamanyi okubala sizoni\nEmmere ennansi ya ttunzi ku katale ka Bulaaya...\nEMBEERA y’obudde kikulu nnyo ku bulunzi n’obulimi mu Uganda kuba abantu bangi kwe beesigamye era ng’olw’obutamanya mbeera ya budde bw’eneebeera, bangi bafiirwa ssente zaabwe ze bassa mu faamu n’amasamba.\nBano baali ku mudaala gwa Operation Wealthy Creation mu mwoleso gwa Harvest Money Expo e Namboole omwaka oguwedde.\nEkitongole ky’obutonde ekya Uganda National Meteorological Authority kimu ku bitongole by’omugaso eri omulimi n’omulunzi ebigenda okwetaba mu mwoleso gwa Harvest Money ogutegekeddwa kkampuni ya Vision group etwala ne Bukedde mu kisaawe e Namboole nga February, 15- 17 ng’okuyingira kwa 10,000/-.\nLilian Nkwenge, omwogezi w’ekitongole kino agamba nti wabaddewo okucamuukirira mu balunzi olw’oluwandaggirize lw’enkuba olubaddewo nga balowooza nti enkuba etandise ekitali kituufu kuba sizoni entuufu esuubirwa kutandika mu March.\n“Abalunzi tebapapa okusimba ensigo zaabwe kuba akasana kakyayaka nga mu kiseera kino balina kusambula na kuteekateeka nnimiro zaabwe okulaba ng’enkuba weetandikira babeera basiga busizi”, Nkwenge bw’agamba.\nAgamba nti, ekitongole kirina ebintu bingi bye kikola ebisobola okuyamba abalunzi, abalimi n’abavubi ku nnyanja kyokka batono abamanyi omugaso gwakyo wabula baakubeera mu mwoleso gwa ‘Harvest Money’ okwongera okunnyonnyola n’okwogerezeganya n’abalimi n’abalunzi buli omu ayongere okutegeera munne n’okunyweza enkolagana.\nAkulira Vision group, Robert Kabushenga agamba nti ebitongole bya gavumenti n’ebyobwannannyini ssaako abakugu mu bulimi n’obulunzi ab’enjawulo baakubeera ku mwoleso guno okwongera okulambika abalimi n’abalunzi ku bituufu bye balina okukola.\n“Ekimu ku kizihhamizza obulimi n’obulunzi mu Uganda bwe butamanya kituufu kya kukola olwo abantu ne basigala nga batambuliza faamu zaabwe ku kuteebereza n’enkola z’edda ze balowooza nti ze ntuufu ate nga zaayitako dda”, Kabushenga bw’agamba.\nAkubiriza abalimi n’abalunzi okuggya mu bungi mu mwoleso guno okulambula n’okuyiga ebituufu bye balina okukola okwongera ennyingiza mu faamu n’amasamba gaabwe nga bakola ku nsobi ze babadde bakola ne zibafiiriza.\nGavt eyongedde amaanyi mu bulunzi bw’enjuki\nMuseveni awadde abalunzi essuubi ku nkwa: 'Zijja kuggwaawo'


Bukedde Online - Obuteeyonja ng'oli mu nsonga kyandikulemesa okubuusa bbebi\nObuteeyonja ng'oli mu nsonga kyandikulemesa okubuusa bbebi\nKkiisi lw'efuuka ey'obulabe mu baagalana\nEkkwaano lya Ivan lintadde ku maapu\nAdded 10th September 2013\nOMUKAZI okulemwa okukuuma obuyonjo mu biseera by’ensonga z’ekikyala kivaako endwadde y’ekigalanga.\nJANE Nakawuka 37, omutuuze w’e Kasubi mu Kampala, agamba nti alumizibwa nnyo buli lw’abeera mu nsonga.\nAgamba nti amala wiiki nnamba ng’alumizibwa era mu kiseera kino wadde musomesa tasobola kuyingira mu kibiina kusomesa.\nNakawuka agamba nti tazaalangako era talina musajja mu bulamu bwe. Alowooza nti bw’aba ayagala okuwona obulumi buno, alina okufunayo omusajja gwe yeegatta naye.\nDr. Musa Nkalubo owa Your Clinic ku Mwanga 11 Road, agamba nti emyaka Nakawuka gyalimu gya bulabe nnyo era nga giba ne mikisa mingi okufuna kkansa wa nnabaana.\n“Nnabaana w’omukyala abeera mwetegefu okuzaala omwana okuva ku myaka 18 okutuuka ku 35, era ng’omukyala bwafunira olubuto ku myaka gino, omubiri gwonna guba gwetegese bulungi.\nEmyaka gy’omukyala ono kyeraga nti gimuyiseeko nga tannazaala. Okuzaala kulina engeri gye kuzza omukyala obuto, era omuntu bw’afuna olubuto nnabaana akwata ekirira, ate bw’azaala agenda ayuza ebikusiro byonna ebiba bikwatidde ku nnabaana era ne kifulumya n’obulwadde obw’enjawulo.\nOmukyala ono emyaka gy’alina kikola bubi okuba nga talina ngeri gy’akendeezaako ku kujja kwa musaayi, era obusimu obumuleetera okugenda mu nsonga tebuwummulamu, ekireetera omubiri okubeera nga tegweyagala bulungi.\nOlw’okuba talina musajja wa nkalakkalira kyangu okuba ng’akyusakyusa abasajja nga bano bamuleetera okufuna endwadde z’ekikaba”, bw’annyonnyola.\nAgattako nti abakyala abamu oluusi baggyamu embuto nga kino kisobola okumuleetera okufuna enkovu ku mumwa gwa nnabaana, oba nga nnabaana baamufumita ekituli.\nOmukyala ono era kyangu okuba n’ebizimba mu lubuto. Dr. Nkalubo agamba nti Nakawuka ky’alina okukola kwe kutuukirira omukugu ku ndwadde z’abakyala (gynecologist) amukebere era amunyonnyole ensonga eziyinza okuba nga ze ziri emabega we kizibu kino.\nWabula kino ateekeddwa okukikola mu bwangu, kuba ekizibu kye kiyinza okubeera nga kinene.\nAgamba nti ensobi abantu oluusi gye bakola kwe kukozesa eddagala ly’ekinnansi okukkakkana ng’ekizibu kyongera kukula.\nOkugenda mu nsonga ze ez’ekikyala kisuubirwa buli mwezi era eno y’ensonga lwaki buli mukazi akyali mu biseera ebirwala yandibadde yeetegekera akaseera kano okusobola okutangira ebizibu byonna ebiva ku buteerabirira bulungi.\nDr. Othman Kakaire omukugu mu mbeera z’abakyala akolera mu ddwaaliro e Mulago agamba nti obuwuka obusirikitu obw’ekika kya ‘Bacteria’ bwegiriisa nnyo mu kiseera kino era nti singa omukyala teyeefaako buyinza okumutuusaako obuzibu bungi omuli n’endwadde y’ekigalanga.\nKakaire agamba nti omukazi afunye endwadde y’ekigalanga afuna obuzibu mu nseke omuli okuzibikira n’okulumizibwa, ensonga eteeka emikisa gye egy’okulemwa okufuna olubuto waggulu.\nOBUZIBU OBW’EKIKA KINO OMUKAZI ABWEWALA ATYA?\nKakaire agamba nti omukazi ali mu mbeera eno kimwetaagisa okunaaba emirundi egitakka wansi w’esatu olunaku.\nAgamba nti singa tanaaba kutukula, omusaayi guno guyamba obuwuka buno okuzaalira ku misinde n’oluvannyuma ne busaasanira mu bitundu by’omubiri ebitali bimu naddala ebyo ebyekuusa ku kuzaala.\nEbintu bino agamba nti bibikosa mu ngeri ezitali zimu omuli okulya enseke ne zireetamu enkovu olwo ne zizibikira wamu n’okuvaako obulumi obutagambika.\nKakaire annyonnyola nti ebintu omukazi ali mu mbeera eno by’akozesa okusiba omusaayi guno nabyo byetaaga okwegendereza.\nAnnyonnyola nti eri abo abakozesa ebigoye ebya bulijjo kibyetaagisa okuba ebiyonjo obulungi wamu n’okubikyusanga oluvannyuma lw’ebbanga eggere.\nAnyonnyola nti omukazi nga tannakozesa kigoye alina okukakasa nti kiyonjo. Agamba nti kya magezi okusooka okukigololako ne ppaasi oba okukyanikako mu musana okutta obuwuka.\nAte abakozesa ‘tampon’ Kakaire agamba nti kalungi kubanga kayamba omukazi obutakakyusa okumala ebbanga ate nga kanywa bulungi omusaayi.\nNti wabula obuzibu bwako bujja singa omukazi akeerabirayo okumala ebbanga erisukka mu wiiki.\nAnnyonnyola nti mu ngeri y’emu embeera eno eyamba obuwuka okukulira ku musaayi guno ne busaasaana. Kakaire agamba nti tekalina kusussa ssaawa 12 nga takakyusizza.\nObuteeyonja ng’oli mu nsonga kyandikulemesa okubuusa bbebi\nokuloota ngâ€™olya ffene giba mikisa\nOkuloota ngâ€™osalira olusuku kiranga kyengera kya mmere


Palamenti egaanyi abasawo b'ekinnansi okuddamu...\nGavt. ereese etteeka ekkambwe ku basawo b'ekinnansi...\nMuseveni era alabudde abantu b’ayise ‘’abasiru’’ abalina ekirowoozo ky’okutabangula emirembe banuune ku vvu kuba bajja kusanyizibwawo.\nYabadde ku mikolo gy’okukuza olunaku lw’amagye olwa ‘’’Terehe Sita ‘’ olw’omulundi ogwa 38 olubaawo Febuary 6, buli mwaka. Ku lunaku luno mu 1981, abayekera ba NRA abaali baduumirwa Yoweri Museveni (nga tanafuuka Pulezidenti ) baatandika olutalo olwasuula gavumenti ya Obote ne Gen. Tito Okello Lutwa bwe baalumba enkambi y’amagye e Kabamba - Mubende.\nOlutalo luno lwe lwaleeta Pulezidenti Museveni mu buyinza mu 1986 kyokka ng’erinnya lya NRA lyakyusibwa mu kukola Konsituusoni ya 1995 ne lifuuka UPDF.\nEmikolo gy’okukuza olunaku luno gyabadde ku ttendekero ly’abasomesa erya Kitgum Core PTC e Kitgum mu Acholi era Pulezidenti Museveni gye yasinzidde okulabula abajaasi be nti : ‘’ Temukkirizibwa kuboggolera bantu ba bulijjo kubanga be bakama bammwe. Abantu ba bulijjo be babazaala.’’\nAbajaasi 188 bawereddwa emidaali. Pulezidenti yagambye nti ng’ogyeko empisa eggye lirina okuba n’omwoyo gwa ggwanga n’okukiririza mu bumu bw’Omufirika.\nYagambye nti obumu bw’Omufirika bujja kusobozesa eggwanga erimu okutambuza n’okutunda ebyamaguzi mu ddala.Nga yeyambisa erinnya ly’eyali omumyuka wa Pulezidenti Gilbert Bukenya ‘’Baalibaseka’’, Museveni yagambye nti abaali basekerera NRM ky’ekiseera batunule balabe by’etuseeko.\nYasuubiza okukolera abatuuze b’omu kitundu enguudo ezitanakolebwa. N’agamba nti ekitundu ky’obukiikkkono (North) kigenda kubaamu amasanyalaze mangi n’okusinga e Jinja y’ensonga lwaki kyetaaga okukolebwamu ekibangirizi ky’amakkolero ekinene mu kifo ky’okulowooleza mu kugatambuza okuva eyo okugaleera e Kawanda okumpi n’e Kampala.\nYakuutidde abantu okulwana okulinnyisa enfuna yabwe mu maka nga bayita mu kutumbula ennimi ey’omulembe n’okuva mu kulowooleza mu kulima emmere ey’okulya balime yakutunda.\nYannyonnyodde nti kino balina okukikola nga ne gavumenti bw’efuba okussaawo embeera eneesitula ebyenfuna ng’okuleeta bannamakolero. Yassizza abantu enseko bwe yasiimye omubaka w’ekibuga Kitgum eyali owa FDC Beatrice Anywar olwa kye yayise okukomya okwambala ebigoye ebya langi birango ebitategerekeka n’adda mu ‘kyenvu (ng’eno ne langi ya NRM).\nAkulira eby’okukunga abajaasi mu by’obufuzi Brig. Henry Matsiko yagambye nti bikujjuko by’okukuza olunaku lw’amagye UPDF egabye obutimba bw’ensiri 100,000, n’ejjanjaba abalwadde 15,541 n’okugaba omusaayi.\nMinisita w’eggwanga ow’ensonga z’ebweru, Okello Oryem yasuubizza okufunira Pulezidenti Museveni ettaka mu kitundu kya Acholi naddala mu Cwa East okutandikawo ffaamu esomese abantu eby’obulimi bw’omulembe.


Bukedde Online - Bba w’omuserikale bamukwatidde mu bubbi\nBba w’omuserikale bamukwatidde mu bubbi\nAbanyarwanda basabye Kabaka ettaka, baagala...\nOmubaka gwe yazaalamu omwana n'agaana okumuwa...\nAdded 20th September 2018\nBBA w'omuserikale wa Poliisi bamukwatidde mu bubbi ng’amenya edduuka abatuuze ne bamukuba ne bamwasa omutwe ne bookya n’emmotoka ye.\nWaswa Ssempijja bba w’omuserikale akola ku kunoonyereza ku buzzi bw’emisango ku poliisi y’e Kanoni mu Gomba, Hellen Hashya yakwatiddwa abatuuze b’e Bukasa mu ggombolola y’e Kituntu mu Mpigi ng’agezaako okumenya edduuka ly’omutuuze.\nSsempijja ng’ono musawo wa kinnansi e Waduduma mu Bulo-Butambala okukwatibwa kiddiridde abatuuze b’e Bukasa okuwulira ababbi abamenya edduuka lya mutuuze munaabwe ategeerekeseeko erya Kigundu ne bakuba enduulu ababbi ne badduka ne balekawo emmotoka gye bagiddemu ekika kya Premio nnamba UAL 300T.\nOluvannyuma Ssempijja yakomyewo okuginona we baamukwatidde. Poliisi yeyamutaasizza ku batuuze olwo ekiruyi abatuuze ne bakimalira ku mmotoka eyabengeye n’eggwawo.\nOkusinziira ku batuuze, babadde baludde nga baliimisa mmotoka y’ababbi eno era nga yasoose kulawuna akawungeezi olwo ne babalumba ku ssaawa 9:00 ez’ekiro ne batandika okumenya amaduuka.\nSsempijja ebyokubba abyegaanye n’ategeeza nti mmotokaye abadde agirese ku loogi ng’agenze kuwummulamu n’asanga nga bagigyewo kwe kugiwondera ne bamukwata. Yayise mukyala we omuserikale, Hashya amuyambe okumuwolerezaako kyokka poliisi n’emwongerayo e Mpigi.\nMu mmotoka mwasangiddwaamu magalo ennene, emisumeeni n’ebyuma ebirala ebyeyambisibwa mu kumenya amayumba ne jaketi y’amagye kyokka n’abyegaana nti kirabika mulwaddewe yeyabitaddemu.


Bukedde Online - Bba wa Kulannama azzizza omuliro ku by’okumugoba\nYiga bwe bafumba enkoko erimu enniimu\nPulezidenti Museveni teyeeyibaala - Sseggona\nNakibinge akunyizza Haruna Kitooke ku by’abakyala be abaanoba...\nBba wa Kulannama azzizza omuliro ku by’okumugoba\nEmpaka z’obubina ziwuuba minisita Godfrey...\nPoliisi ekebezza Yiga Mbizzaayo omusaayi...\nAdded 12th February 2019\nSSENGA Kulannama amaze emyezi esatu ng’ayawukanye ne bba, Abdul Lubega gw’amaze naye ennaku 487 mu bufumbo. Ku nnaku ezo wabula, yawulako 121 ze bamaze nga baawukanye kyokka nga bali ku mbirigo.\nKulannama lwe yazaalira Lubega omwana mu ddwaaliro lya Paragon e Bugolobi.\nEnsonga ziizino lwaki baayawukana era lwaki Kulannama akyasanguzza ssaawa eno. Okugoba Lubega, Kulannama yamaze kulayizibwa ku Bwapulezidenti bw’ekiwayi ky’abasawo b’ekinnansi ekirimu ebibiina mwenda ebigatta abasamize.\nKulannama yagattibwa ne Lubega e Kibuli mu September wa 2017 era balina omwana omu gwe yazaalira ku Paragon Hospital e Bugoloobi nga August 7, 2018 era kati wa myezi musanvu.\nl Kigambibwa nti Lubega yakozesa erinnya lya Kulannama n’agenda mu mawanga ag’ebweru n’akolayo ebizigo nga Kulannama by’akola. Bino Lubega abigaanyi n’agamba nti ebyo bya boogezi talina gye yali akoledde bizigo bye birala era yeekolerera.\nl Eby’ekisawo bw’ekinnansi Kulannama bye yagenzeemu n’atikkirwa ku Lwomukaaga abasawo abaakuhhaanye e Kigo, Lubega teyabisanyukidde ne ku mukolo teyabaddeko. Bukedde yamubuuzizza lwaki yakoze bw’atyo ku ssimu ng’omukolo tegunnaggwa yazzeemu nti, “Nze ndi ku mirimu gyange naye ye (Kulannama) bw’oba gw’oyagala, ali ku mikolo gye e Mutungo ow’e Kigo! Olwo Bukedde yabadde tannamanya nti baayawukanye ne Kulannama.\nl Kulannama eyaweereddwa n’erinnya ly’ekinnansi erya Nabbona aga Kezia n’agaggyibwako, yabadde tayinza kugenda mu maaso na musajja atali musamize ng’ate ye akiyingidde. Ssenga okulayizibwa ku Bwapulezidenti yasooka kulayizibwa ku bw’ekifo ky’okulabirira abaana mu by’ekisawo by’ekinnansi era Jjumba Aligaweesa ye yamulayiza. Eby’embi, Aligaweesa yagenda ewa Maama Fiina n’amwetondera olw’okulayiza omuntu ye Maama Fiina akulira abasawo nga tategedde n’alayira obutakiddamu ate omuntu y’omu eyalayizza Kulannama w’omulundi ogwookubiri.\nl Ensonda zigamba nti, Aligaweesa alina kaweefube w’okukyusa abantu okubazza mu ddiini y’ebyobuwangwa naddala abamanyiddwa kimuyambe okugitunda.\nYasookedde ku Kulannama ate ng’ono amulinamu essuubi ddene naddala okumutuusa ku Pulezidenti Museveni gw’ayagala okumuwa ettaka w’assa essinzizo, emmotoka, ssente, obukuumi n’olukunkumuli lw’ebintu ebirala.\nl Kulannama yamaze dda n’okuwa ebyapa by’ettaka bibiri eri abasamize n’enzikiriza y’ekinnansi okuzimbako ofiisi n’ekifo ekirala eky’abatabuzi b’eddagala lya herbal.\nl Kaweefube agenda mu maaso wa kunoonya musajja ow’eddiini y’ebyobuwangwa asaana Kulannama.\nl Kulannama abadde n’obutakkaanya ne Lubega obuva ku bakyala ba Lubega abakulu ate nga Kulannama yayawukana n’abasajja bonna Lubega be yamusanga nabo. N’okwanjula okwaliwo mu 2017 n’embaga eyaddirira mu mwaka gwe gumu, Kulannama yategeeza nti Lubega ye muggalanda w’abasajja era abalala yabaleseewo. Lubega alina abaana abalala ate Kulannama alina omu era ye wa Lubega.\nl Lubega agaba ebisanja Kulannama ky’atayagala era ebiseera bingi mu maka ge g’asinga okubeeramu mu ‘estate’ y’e Kakungulu ku lw’e Ntebe, abadde abeerayo yekka.\nKulannama alina amaka e Kigo okuliraana awaabadde emikolo we wali ne fakitole y’ebizigo, amaka e Busunju nga ge makulu n’e Kakungulu.\nEnsonga esembayo eyatanudde Kulannama okwasanguza mu lujjudde nti ayawukanye ne Lubega ku Ssande, yatandise ku Lwamukaaga, Jjumba Aligaweesa eyeeyita Ssabakabona akulira abakkiririza mu nsinza ey’ekinnansi bwe yamugambye nti; “Tukansizza Ssenga Kulannama ave mu Busiraamu adde mu ddiini y’obuwangwa n’ennono kubanga tayinza kusigala mu Busiraamu ng’ate akulira emisambwa, aleete bba naye tumukanse ave mu ddiini ye.\nKino Kulanama kyamulemeredde n’asalawo okuva mu ddiini y’Obusiraamu gy’abadde yaakamalamu omwaka gumu n’emyezi esatu okuva lwe yawoowebwa ne Lubega.\nSsenga yategeezezza nti; Sisobola kukyusa mwana wa bandi (Lubega) eyazaalibwa mu Busiraamu kumuzza mu butonde. Kanjawukane naye afune Omusiraamu gw’awasa nange nja kufuna ow’eddiini yange.\nEby’okwawukana tebigudde bugwi, mh…, ebintu ebitakwatagana na Katonda sibigenderako. Ekyo kyatutabula dda lwakuba mwakakitegeera.\n(Kulannama) kye yakoze ekibi ennyo wabula ye talaka ey’okwogera ku mumwa eri buli muntu, eyo nkulu nnyo esinga n’empandiike era ekyo yakoze kivve.\nYabuuziddwa amahare ge yamuwa oba agenda kugamusaba yazzeemu nti; Amahare ge namuwa, soma (Surati Nisa 4: 17) byonna biri awo. Ku ky’ebisanja bw’azze abigaba, Lubega yazzeemu nti eby’amaka ge ye tajja kubyasanguza mu mawulire.\nOno si ye musajja Kulannama gw’asoose okugoba; Azze afumbirwa oba okuwasa abasajja ab’enjawulo kyokka nga tabafunamu mukisa era bangi bamubbye omuli n’omu eyamwegezaamu okumutta.\nMaama Fiina awadde Kulanama amagezi\nKyanneewewuunyisizza okuva mu ddiini ye ng’ate ekyo si kituufu ky’ova olaba nga ye teyava mu yiye n’erinnya lye teyalikyusa n’omusajja yatuuka kufa ng’ali mu ddiini ye ate nga bali bombi.\nAgamba nti abasamize empewo ze zibalaga abasajja abatuufu kwe kubuuza nti bw’aba Kulanama alina empewo, lwaki tezaamulagirawo musajja mutuufu? Nti omuntu ow’obuvunaanyizibwa yenna anyuma mufumbo era ye tamanyiiyo nzikiriza eragira muntu bw’akyusa eddiini ye ayawukane n’omuntu we. Kwe kugamba nti Kulannama yayingidde enzikiriza y’obuwangwa n’ennono naye teyayingidde kukulira basawo bakinnansi kubanga eby’ekisawo tofubutukira bifubutukire.\nYategeezezza nti agenda kukunga abasawo bonna mu ggwanga abategeeze ku bigenda mu maaso kubanga obwedda bamubuuza ekiddako. Nti ne Jjumba Aligaweesa eyamulayizza talina buyinza era abalina obuyinza mulimu, Muky. Nanyonjo ne Mw. Walakira abakaddiyidde mu by’obusamize.\nAfaanana Kusasira ayagala kumusisinkana\nNnamukadde anadduka emisinde gya Kabaka\nEbintu 12 ebiremesa obufumbo bw’ennaku zino okuwangaala\nDon Bahati, eyasikira omugagga Ssemwanga bamukwatidde Zambia ng’afera\nYiga bwe bafumba enkoko erimu enniimu...\nPulezidenti Museveni teyeeyibaala...\nOMUBAKA wa Busiro East mu palamenti, Medard Lubega Sseggona ategeezezza Pulezidenti Museveni nti teyeeyibaala nti,...\nNakibinge akunyizza Haruna Kitooke...\nJJAJJA w’Obusiraamu, Omulangira Kassim Nakibinge, Omulangira Kakungulu Kalifaani, Sheikh Nuuhu Muzaata ne bamaseeka...\nTondaba akanyiriro embeera mbi...\nHARUNA alombojjedde Sipapa ebizibu by’ensimbi byatubiddemu olw’okwenyigira mu by’obufuzi.